**Z A P I S N I K**

**SA 6. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 20. prosinac 2017.

6. sjednica Gradskog vijeća Grada Ivanić-Grada održana je dana 20. prosinca 2017. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Tihana Vuković Počuč – voditeljica Odsjeka za poslove Gradskog vijeća i Gradonačelnika.

Prisutni članovi Gradskog vijeća:

Željko Pongrac, Branko Petrinec, Željko Brezovečki , Milica Piličić, Lovorko Matković, Goran Leš, Tena Kovačević, Krešimir Ceranić, Drago Dianek, Sanda Špoljarić Carević, Pero Vržogić, Stjepan Klak, Mirna Češković, Davor Srebačić, Žaklin Acinger Rogić, Krešimir Golubić

Odsutni: Krešimir Malec

Ostali prisutni:

1. Javor Bojan Leš - Gradonačelnik Grada Ivanić-Grada
2. Željko Posilović - zamjenik Gradonačelnika Grada Ivanić-Grada
3. Tomislav Cuvaj – zamjenik Gradonačelnika Grada Ivanić-Grada
4. Milivoj Maršić - pročelnik Upravnog odjela za financije, gospodarstvo, komunalne djelatnosti i prostorno planiranje
5. Martina Kovač Crnčec - pročelnica Upravnog odjela za lokalnu samoupravu, pravne poslove i društvene djelatnosti
6. Tihana Vuković Počuč – voditeljica Odsjeka za poslove Gradskog vijeća i Gradonačelnika
7. Mario Mikulić - direktor Komunalnog centra Ivanić-Grad d.o.o.
8. Valentin Gadža – direktor Razvojne agencije IGRA d.o.o.
9. Sanja Radošević – direktorica IVAKOP d.o.o.
10. Darko Rupčić – direktor IVAPLIN d.o.o.
11. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 6. sjednicu te konstatirao da je sjednici od ukupno 17 trenutno prisutno 15 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je jednoglasno usvojen Zapisnik sa 5. sjednice Gradskog vijeća.

Predsjednik Gradskog vijeća – navodi da je sukladno članku 69. Poslovnika Gradskog vijeća primio prijedlog za dopunom dnevnog reda točkom – Razmatranje prijedloga i donošenje Odluke o odabiru najpovoljnijeg ponuditelja za kupnju nekretnina u poduzetničkoj zoni Ivanić-Grad – sjever zoni 6. Na stolovima je u pisanom obliku dostavljena predmetni prijedlog Odluke. Radi se o tome da je prodana jedna parcela u poduzetničkoj zoni, potrebno je izabrati najpovoljnijeg ponuditelja jer jedino Gradsko vijeće može raspolagati imovinom Grada u ovim iznosima.

Prije pristupanja glasovanju utvrđeno je da je na sjednici Gradskog vijeća prisutno 13 vijećnika.

Provedenim glasovanjem konstatirano je da je prijedlog jednoglasno usvojen.

Gradsko vijeće jednoglasno je usvojilo sljedeći

DNEVNI RED

0. Aktualni sat,

1. Informacija o stanju sigurnosti na području Grada Ivanić-Grada,
2. Razmatranje prijedloga i donošenje Odluke o prihvaćanju Konačne liste kandidata i dodjeli stipendija učenicima i studentima s područja Grada Ivanić-Grada za školsku/akademsku godinu 2017./2018.,
3. Razmatranje prijedloga i donošenje Odluke o pokretanju projekta rekonstrukcije, modernizacije i upravljanja sustavom javne rasvjete Grada Ivanić-Grada ( projekt Newlight),
4. Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama,
5. Razmatranje prijedloga i donošenje:

a) Odluke o III. izmjenama i dopunama Proračuna Grada Ivanić-Grada za 2017. godinu

b) III. Izmjene i dopune Plana razvojnih programa za 2017. godinu

1. II. izmjene i dopune Programa socijalnih potreba Grada Ivanić-Grada za 2017. godinu
2. III. Izmjene i dopune Programa javnih potreba u kulturi na području Grada Ivanić-Grada u 2017. Godini
3. II. Izmjene i dopune Programa javnih potreba u području predškolskog odgoja i obrazovanja, te skrbi djece rane i predškolske dobi Grada Ivanić-Grada za 2017. godinu
4. II. Izmjene i dopune Programa javnih potreba u sportu na području Grada Ivanić-Grada za 2017. godinu
5. II. Izmjene i dopune Odluke o raspodjeli sredstava za poslove vatrogastva Grada Ivanić-Grada za 2017. godinu
6. I. izmjene i dopune Programa javnih potreba u provedbi programa udruga civilnog društva Grada Ivanić-Grada u 2017.
7. II. Izmjena i dopuna Programa održavanja komunalne infrastrukture za 2017. godinu
8. III. izmjena i dopuna Programa građenja objekata i uređaja komunalne infrastrukture za 2017. godinu,

6. Razmatranje prijedloga i donošenje:

a) Proračuna Grada Ivanić-Grada za 2018. godinu i projekcije za 2019. i 2020. godinu

b) Plana razvojnih programa za razdoblje 2018. - 2020. godinu

c) Programa održavanja komunalne infrastrukture za 2018. godinu

d) Programa građenja objekata i uređaja komunalne infrastrukture za 2018. godinu

e) Programa socijalnih potreba Grada Ivanić-Grada za 2018. godinu

f) Programa javnih potreba u sportu na području Grada Ivanić-Grada za 2018. godinu

g) Programa javnih potreba u području predškolskog odgoja i i obrazovanja te skrbi o djeci rane i predškolske dobi Grada Ivanić-Grada za 2018.

h) Programa javnih potreba u kulturi na području Grada Ivanić-Grada u 2018. godini

i) Programa javnih potreba u provedbi programa i projekata udruga civilnog društva Grada Ivanić-Grada u 2018. godini

j) Odluke o raspodjeli sredstava za poslove vatrogastva Grada Ivanić-Grada za 2018. godinu

k) Programa javnih potreba Grada Ivanić-Grada u tehničkoj kulturi Grada Ivanić-Grada za 2018. godinu

l) Odluke o izvršavanju Proračuna Grada Ivanić-Grada za 2018. godinu,

7. Razmatranje prijedloga i donošenje Odluke o raspisivanju javnog natječaja za prodaju zemljišta u Poduzetničkoj zoni Ivanić-Grad Sjever – Zoni 6 radi izgradnje gospodarskih objekata za 2018. godinu,

8. Razmatranje prijedloga i donošenje Odluke o izmjeni Odluke o načinu financiranja djelatnosti Vijeća mjesnih odbora na području Grada Ivanić-Grada,

9. Razmatranje prijedloga i donošenje Odluke o odabiru najpovoljnijeg ponuditelja za kupnju nekretnina u poduzetničkoj zoni Ivanić-Grad – Sjever Zoni 6.

10. Razno.

1. **TOČKA**

g. Krešimir Ceranić – navodi da ima par pitanja, situacija se desila, ovo je za gospodina Abramovića komunalnog redara, u Posavskim Bregima je u kratko vrijeme dva puta nastao kvar na javnoj rasvjeti. Desilo se da je pola sela ostalo bez javne rasvjete i on je ispred Mjesnog odbora, i građani su zvali HEP u Križu i oni su rekli da ne izlaze na teren bez naloga komunalnog redara. To je bio njihov odgovor, a s obzirom da su kvarovi baš nastali vikendom, i dok se to sve ne riješi, znači par dana je pola mjesta bilo bez struje. Da li je moguće to kako drugačije urediti ili se zbilja mora čekati prvi radni dan da se da nalog, pa su onda oni jako zauzeti nakon vikenda, i da se ti kvarovi riješe. Drugo pitanje, vlasnici OPG-a poljoprivrednici su neki zainteresirani da im se dojeli, doda ili nešto vodomjer da bi se priključili na hidrante kojih ima na izlasku s polja, oprali bi traktore da ne nose na gradske ulice Ne zna da li je to moguće, ali možda, tu je direktor Vodoopskrbe da objasni na koji način bi oni mogli doći do te usluge. Zatim, ovi bi možda bilo dobro da dobije pismeni odgovor, za županijske ceste, u Bregima je to drastičan problem. Čim je malo jača kiša Županijske ceste plivaju pod vodom, to je vidljivo i u centru mjesta kod pošte, a i što je najgore čak i na novom dijelu koji je 500 m obnovljen i napravljen ista je situacija, znači županijska cesta pliva pod vodom. Ako se ne može sada dobiti vjerojatno odgovor, moli pismeni odgovor.

g. Tomislav Abramović – bilo je u zadnjih desetak dana u dva navrata da je nestalo javne rasvjete na području Posavskih Brega i isto je dobio tu, u stvari obavijest da Elektra izlazi po prijavi komunalnog redara. U ponedjeljak navečer kada je dobio dojavu od centra 112 i od stranke, onda je zvao voditelja pa mu je on pojasnio tu sad novinu kod HEP-a, uz njihovo neko obrazloženje da su često puta izlazili van ma krivu dojavu, odnosno da se radilo ili o kvaru lampe ili nešto slično i onda su oni jednostavno donijeli odluku da će izlaziti prema naputku, odnosno prema prijavi Gradske uprave, odnosno komunalnog redara. U dogovoru sa zamjenikom gradonačelnika poslan je jedan dopis u Elektru gdje je dodatno zatraženo, odnosno da se to može prijaviti i ispred Komunalnog centra i da tu bude uključen i zamjenik gospodin Posilović, ovdje se govori o vremenu van radnog vremena, da se može u dane vikenda ili popodnevnim, odnosno večernjim satima može se od Elektre zatražiti izlazak van i to je sada dogovoreno. U vrijeme radnog vremena dakle bilo tko iz Gradske uprave, dakle Gradska uprava može zatražiti izlazak van, još će tražiti potpuno objašnjenje zašto se to radi jer do sada to nije bio slučaj, ali evo u zadnjih par dana smo imali upravo prijavu stranaka da se moraju nama javiti pa da mi onda zovemo Elektru. Inače, ovdje je bio nestanak struje, ne zna da li je vijećnik dobio obavijest, dakle tu je uključena i policija, u principu i Elektra je već odradila određene radnje jer je bilo određenih pokušaja spajanja na javnu rasvjetu i jednostavno Elektra je svoj dio odradila da se spriječi takva mogućnost, a sada nada se da se taj dio više neće ponavljati čisto da ne budu ugroženi i ljudski životi s obzirom da se radilo stvarno o krajnje neobičnom načinu priključenja.

Gradonačelnik – što se tiče trećeg pitanja, ono će zatražiti ŽUC pisani odgovor da se vidi u čemu je problematika što se tiče odvodnje na samoj županijskoj cesti. Što se tiče pitanja za vlasnike OPG-ova navodi da mu je vijećnik sada na neki način povratio sjećanje da su već o tome zapravo bili i razgovarali i smatra da bi se zapravo tom problemu trebalo isto možda sustavno posvetiti pažnja, a i razgovaralo se da bi se određeni broj metara od glavne ceste unutra trebalo izbetonirati ili asfaltirati i osigurati pristup zapravo vodi kako bi se omogućilo da se strojevi operu i isperu prije nego što idu na prometnice. Ovo smatra više kao inicijativu pa evo zajedno će na tome poraditi i probati naći rješenje u periodu koji je ispred nas da se sustavno možda to stvarno riješi.

g. Branko Petrinec, zamjenik predsjednika Gradskog vijeća - navodi da će vijećnik odgovor na jedno pitanje dobiti pismeno.

gđa. Mirna Češković – navodi da je do nje došla informacija od stanovnika ulice Katanci I u Posavskim Bregima da su ispod mosta u toj ulici popucale betonske cijevi te da je cesta na tom dijelu oštećena. U blizini se nalazi bunar koji nije adekvatno zaštićen, niti obilježen niti se nalazi nekakva šahta na njemu. U blizini postoji čak i betonska rola koja je namijenjena za taj bunar, ali nikad nije došla na svoje mjesto. Zapravo je prava sreća što se do sad nije dogodila nikakva tragedija na tom mjestu pa je zanima može li se očekivati sanaciju i bunara i mosta. Drugo pitanje , navodi da ne želi nikoga reklamirati ali mora spominjati nazive, u prolazu između Bipe i Konzuma postoji velika rupa. Nalazi se točno ispred ulaznih vrata u dvorište. Rupa je u ljetu bila daleko manja nego što je sad i misli da predstavlja opasnost i za građane, a također i za automobile. Ne zna da li je to privatno vlasništvo ili gradsko, ali može li se ta rupa sanirati ipak je to centar Ivanića. Treće pitanje se odnosi na nasipavanje poljskih puteva – kako se određuje koji će se putevi nasipati? Koliko je na području grada u 2017. godini nasipano poljskih puteva, te koliko je od toga nasipano na području Posavine? Četvrto pitanje – vidjela je na internetskim stranicama Grada da Grad sufinancira osposobljavanje polaznika za upravljanje radnim strojevima i uređajima u poljoprivredi, pa je zanima u kojem je to iznosu ili postotku se to sufinancira. Peto pitanje – nedavno je sudjelovala u lijepljenju plakata za jedan događaj po gradu i okolici pa je shvatila da nema dovoljno plakatnih prostora, odnosno centar grada je OK, ali kad se krene van centra to već predstavlja problem. Na primjer od „Tri kvočke“ pa do centra Posavskih Brega uopće se nema gdje zalijepiti plakate. Ispred Doma zdravlja je veliki protok ljudi, također nema plakatnog prostora, a po centru, tj. po Trgu Vladimira Nazora bi trebalo popraviti „prozorčiće“, na njima su potrgane zaštitne folije. Postoji li mogućnost popravka ili postavljanje novih plakatnih prostora?

Gradonačelnik – zahvaljuje na svim konstruktivnim pitanjima. U principu prvo pitanje, što bi rekao primljeno je na znanje i poduzet će mjere da se vidi što se dešava sa onim mostom. Navodi da on nema neke informacije, barem nije imao do sada, da su problemi pa će vidjeti o čemu se radi. Što se tiče područja između BIPE i Konzuma treba vidjeti, jedan dio je tamo privatna parcela, a jedan dio nije pa će vidjeti na čijoj je parceli rupa i poduzeti mjere po tome. Što se tiče nasipavanja poljskih puteva to predlaže da se u pisanom obliku točno odgovori o svim utrošenim financijskim sredstvima i što je sve nasipavano, pa će to komunalne službe dostaviti. Što set tiče plakatnih prostora načelno nema razloga da se ne osiguraju i da ih se ne pojača u tim dijelovima, evo to će isto, primljeno je na znanje, pogledati i nastojati će omogućiti. Što se tiče natječaja za upravljanje sa strojevima, za izdavanje dozvola, to će pročelnik odgovoriti, on ima cijelu tu problematiku preko sebe.

g. Milivoj Maršić – u vezi tog tečaja koji je, obaviješteni su naši građani za to, odluka je o sufinanciranju Grada 30% cijene do maksimalno 400,00 kn. Jedan turnus je već napravljen, bilo je preko 30 polaznika, misli da je to dosta dobro prošlo, cijene su inače dosta, dosta dobre, ukoliko će biti interesa vjerojatno će biti još koji turnus.

g. Željko Brezovečki – prvo pitanje se odnosi da li je Grad podnio zahtjev prema HZZO-u za zapošljavanje osoba na javnim radovima? Drugo pitanje se odnosi na farbanje bijelih crta po kolnicima, ovih dana se vidjelo učestalo da se obnavljaju te linije, pa eto molio bi u buduće kada se bude farbalo u proljeće da se uzme u obzir i da se iscrtaju i linije za osobe sa posebnim potrebama ili za invalide. U gradu na nekim mjestima jesu ucrtane i ispravo su ucrtane, međutim na mnogim mjestima nema ih, kao što je vrtić na Žeravincu, pa pred zgradama. Zapravo ljudi žive u svojim zgradama, imaju probleme, nemaju kamo parkirati auto samo zato što zapravo za invalidnu osobu je potrebno jedno mjesto i pol. Da mogu svoja kolica izvaditi van treba mu pola mjesta i još mjesto za auto, pa eto da se uzme u obzir u proljetnom farbanju da se ispred vrtića i ovih drugih zgrada farba onako kako treba, znači sa žutim za mjesto za invalida. Ovih dana nekoliko puta primio je telefonske pozive od stanara s desetke ili točnije rečeno iz Ulice ruža, stanari se bune na parkiranje vozila koja su neadekvatno parkirana, pa eto tu je i načelnik Policije Ivanić-Grad obratiti će se i njemu da pomogne. Prije svega želio bi reći ima nekoliko auta koji su bez registarskih tablica i nalaze se na parkiralištu, među njima je jedan kamion koji je poprečno preko tri parkirališna mjesta parkiran bez važećih tablica, što znači nema ih, a na kraju Ulice ruža skroz gore je parkirana kamp prikolica koja je preko četiri parkirna mjesta parkirana, eto građani iz Ulice ruža, tj iz „desetke“ molili bi da se to na neki način preko komunalnog redara ili preko Policijske postaje Ivanić-Grad riješi da bi oni zapravo imali mjesto za parkiranje svojih vozila.

Gradonačelnik - zahvaljuje na svim postavljenim pitanjima, također rekao bi da na drugi i treće pitanje u principu može reći da je primljeno na znanje i da će poduzeti mjere da se vidi o čemu se tu radi, a što se tiče prvog pitanja može reći da je Grad podnio zahtjev, da se javio na natječaj Zavoda za zapošljavanje te je zaposleno 9 osoba za javne radove u roku od 6 mjeseci koji su na taj način zbrinuti, dobiti će plaću i božićnicu za ovu godinu i drago mu je da se na taj način evo uspjelo pomoći nekima od onih koji su tražili posao.

g. Pero Vržogić – ima nekoliko pitanja, prvo ću počet sa pitanjem da tako kažem koje je u mojoj domeni, a to je zdravstvo i mogućnost sufinanciranja hitne medicinske pomoći i isto tako znamo da je tijekom ove godine asfaltirana Omladinska ulica koja prolazi neposredno, zapravo vodi prema stanici Hitne medicinske pomoći i znamo da je to naravno gradska ulica, ali sam pristup stanici za Hitnu medicinsku pomoć je doista u vrlo jadnom i derutnom stanju. Naravno ne okrivljujem ili ne pripisujem to gradskoj vlasti, znamo da je to područje županijsko, ali u svakom slučaju s obzirom da se tu radi o vrlo derutnom pristupu stanici za hitnu medicinsku pomoć, želio bih da Grad preuzme inicijativu, pitanje je zapravo koliko Grad može i da li će preuzeti inicijativu u sanaciji pristupa stanici za hitnu medicinsku pomoć. Drugo pitanje, a slijedi isto kao zdravstvena problematika, jer svi znamo u prošlim vremenima ne tako davno da smo imali privilegiju koristiti niz specijalističkih usluga. Naš Dom zdravlja, da tako kažemo, je prilično u pružanju specijalističkih medicinskih usluga opao nivo, prema trome ostali smo u skorom vremenu bez interniste, sada je evo zahvaljujući dogovoru internista dolazi dva puta tjedno koliko mi je poznato, međutim doista fale i niz drugih specijalnosti za koje bi se osobno založio da Grad također preuzme inicijativu, a to su prije svega okulistika koja je doista svima potrebna, pogotovo umirovljenicima koji itekako trebaju tražiti i naručiti se na preglede u Zagrebu i to nije za njih nimalo jednostavno doći na pregled, i niz drugih specijalističkih, između ostalog ne bi bilo loše, budući da je dogovoreno sa internistom, da se tu može i kardiološka ultrazvučna dijagnostika, a govorim to zato što je ona izuzetno česta pogotovo kod hipertoničara, a znamo da je danas hipertenzija, da ne kažem bolest koja pogađa praktički svakog drugog stanovnika. Prema tome i to bi bila moja inicijativa. Zatim bih, raspravljali smo na našem Gradskom odboru SDP-a o uređenju mostova i naravno da se slažemo sa poduzetim aktivnostima, između ostalog i uređenjem Tomislavove, ali zapinje nam za oko, a mislim da su to oni koji žive u Posavskim Bregima trebali možda još i ranije vidjeti, a to je iako je to županijska cesta onaj uzani mostić prema Posavskim Bregima koji je signalnom regulacijom čak i prednost se daje vozilima koja idu iz jednog ili drugog smjera, dakle definitivno most nije u funkciji obavljati promet u oba smjera. Prema tome, znam da je to domena Županijskih cesta, ali opet inicijativa Grada je ovdje neophodna da se pristupi proširenju mostova i da bude omogućen kvalitetniji promet. Zatim, prijelaz iz Donje Poljane kod spomenika Vinka Jeđuta je zaštitna ograda građevine tako da pješaci iz Donje Poljane ne mogu, a da ne koriste kolnik da dođu do pješačkog prijelaza i onda prijeđu preko Savske ulice prema Fontani. Tu bi želio isto tako, ja moram opet moju temu, a to je posipavanje cesta solju, zadnji put sam pitao o sipini pa je rečeno da će to biti u soli, međutim evo danas današnji primjer je ne znam koji su se vremenski uvjeti promijenili, a da je drugi puta bez padalina, bez razloga po gradu posipano toliko soli i po mom nekom proračunu bačeno 30.000,00 kn. Zašto? Zato jer tih 30.000,00 kn se svakako moglo upotrijebiti, evo dolaze dani, socijalnima, ugroženima i slično, jer se između ostalog, ako netko tko to radi prati vremensku prognozu znamo da dolazi jedno toplije vrijeme gdje definitivno neće biti padalina i slično, a sol je već ionako ranije bačena, dakle danas ujutro je osvanuo dan sa nevjerojatnom količinom soli. Zatim, Ivanićki glasnik, mi smo u opoziciji izuzetno zainteresirani jer znamo da se Ivanićki glasnik financira iz proračuna Grada i da on zapravo služi našim građanima, međutim iskustvo je pokazalo da tu nije do sada bilo mjesta za opoziciju, niti za nezavisne političke subjekte i ja bih molio da se i o tome kaže da se na tom Ivanićkom glasniku da prostora znači i opoziciji i nezavisnim političkim strankama.

Gradonačelnik – zahvaljuje gospodinu Vržogiću na svim postavljenim pitanjima, znači što se tiče konkretno prvog pitanja i hitne medicinske pomoći misli da je Grad tu reagirao onda kada je bilo najteže i u krajnjoj liniji i kroz proračun Grada je izdvajano 150.000,00 godišnje za uspostavu jednog tima koji je u tim vremenima izuzetno puno značio za našu hitnu. Također, treba reći da je i Županija izdvojila tada znatna sredstva za Ivanić-Grad i financirala još tri medicinska tima. U tom kontekstu, nakon što donesene su neke nove uredbe, promijenjen je znači broj timova, nije više bilo potrebe za financiranje tima od strane Grada. Momentalno nije upoznat da se situacija tu promijenila, ukoliko je vidjet će i ako ima potrebe, barem što se tiče zdravstva izuzetno se Grad zalagao u proteklom periodu. Navodi da mora reći da je upravo na inzistiranje i izuzetni angažman Grada uspjelo se riješiti internista, tu se zahvaljuje i dr. Prgeši koja je voditeljica Doma zdravlja, g. Bergmanu koji je ravnatelj, te također KBC-u Rebro, samom dr. Šukari i svima koji su, rekao bi kroz gotovo 6,7,8 mjeseci naporno lobirali, radili da bi dobili tu internističku ambulantu koja danas pokriva dio medicinske pomoći. Što se tiče sadašnjih angažmana Grada, slaže se da Grad uvijek treba biti taj koji će davati nekakvi ritam i tu ima isto mišljenje kao i vijećnik, može reći da iako to nije ingerencija Grada, iako to na neki način nije u nadležnosti Grada, momentalno je na dobrom putu da se rješava pitanje okuliste, da u tom kontekstu kao Gradonačelnik kontaktira sa ravnateljem bolnice u Sisku i da se poduzimaju određene mjere oko rješavanja pitanja okulista u Ivanić-Gradu. Tu opet treba naglasiti da Grad samostalno ne odlučuje o tome, da nema ingerencije, nema ovlasti u krajnjoj liniji, potrebna je i dobra volja Doma zdravlja zagrebačke županije i mnogi drugi se moraju uključiti u to kako bi se ostvario takav jedan internistički ili specijalistički, takva jedna usluga. Za nekakvu, kako bi rekao, nekakav okvir može reći da su troškovi ove internističke ambulante preko 350.000,00 kn na godišnjoj razini i da ih momentalno financira Dom zdravlja Zagrebačke županije s time da i oni, dogovoren je jedan sastanak, očekuju razgovor s Gradom i očekuju da i Grad učestvuje i financijski u tome dijelu u nekakvoj budućnosti. Navodi da je evo primio na znanje i potrebu kardiologa, odnosno ultrazvučne ambulante sada od vijećnika, pa će se založiti da se vidi i u tom kontekstu što se može. Želi reći da je Grad Ivanić-Grad tu dosta angažiran, da se dosta na tome radi, da se uspjelo riješiti na neki način i pitanje logopeda u jednom periodu, da tu su još ispred određeni problemi koje treba riješiti i osobno mu je žao što je u našoj državi cijela ta priča zdravstva na taj način postavljena, kada bi to bila decentralizirana sredstva, kada bi Grad raspolagao možda tu direktno sa nekakvim mogućnostima, možda bi to lakše na terenu pravilno rasporedili, odnosno mi koji smo najniže vidimo gdje su određeni problemi i znamo gdje najviše gori, a ovako je to sa državnim institucijama puno teže. Što se tiče mosta prema Posavskim Bregima može reći da je on bio danas tema kolegija u Gradu, shvaća taj problem, on već dugo postoji, problem je prvenstveno prolaza pješaka. Postoji projekt, Županijske ceste na žalost ne stavljaju to u svoje prioritete, uvijek im je to preskupo, prevelika investicija. Nastojat će se naći jedno parcijalno rješenje na tragu onoga koje je već u Posavskim Bregima riješeno na jednom od županijskih mostova, misli da za prvu ruku će i to zadovoljiti i sa tom inicijativom će se ići prema ŽUC-u, to će biti puno jeftinija varijanta i nada se da će uspjeti riješiti. Što se tiče Donje Poljane navodi da zna gdje je problem i osobno više puta je vidio pješake u izuzetno nezgodnim situacijama, misli da je Grad već pisao prema Županijskim cestama opet, probat će nešto riješiti, definitivno je izuzetno nezgodna i opasna situacija na cesti. Što se tiče posipavanja cesta solju, stvarno se u to ne može upuštati, ne smatra se osobom ingerentnom, a i nije u njegovoj nadležnosti, te će dopustiti direktoru Komunalnog centra da pojasni na koji način funkcionira sustav, koji su preduvjeti potrebni da se poduzimaju neke mjere i na koji način to funkcionira, pa će zamoliti njega da odgovori na to. Što se tiče Ivanićkog glasnika navodi da misli da je i sam vijećnik evo ovdje izrekao na neki način svoj zahtjev pa nema razloga da uredništvo znači neke ideje i koje već koriste prilikom pripremanja članaka da ne uključe dio oporbe, uopće ne vidi razloga da se to ne bi moglo realizirati.

g. Mario Mikulić – zahvaljuje na pitanju ili sugestiji, navodi da će ponoviti, tekao je i na prošloj sjednici Gradskog vijeća, stupili su zimski uvjeti na snagu. U koordinaciji svih tijela koji se bave poslom zimske službe koji je izrazito težak i odgovoran posao dužni su tako odgovorno i postupati. Sad baš izraz nevjerojatne količine soli misli da nije baš primjereno da se to tako kaže zato što se stavlja na teret nekakva krivnja kao zašto se toliko baca ili ako se malo baca zašto toliko, ne zna, osjećao se na taj način, pa nije bila padalina i nije trebalo bacati sol. Padalina je bila, to je rosulja i magla koje se u dodiru sa tlom koje je ispod 0 stupnjeva, znači taj kondenzat pada i direktno se ledi površinski sloj kolnika i kolnik je vrlo sklizak i prema tome mora se tako postupiti. Znači, ne ravna se prema onako orijentaciono kao mogli bi ili ne bi mogli, nego u dogovoru sa Županijskim cestama se koordinira akcije na takav način da na jedan cjeloviti način se pokriva cijelo područje grada Ivanić-Grada, a ovo što je jučer posipano akcija je bila u dogovoru sa ŽUC-om da se samo posipaju kritična mjesta i prvi sektor. Da, evo vidi da vijećnik nije zadovoljan odgovorom, ali može pojasniti ako postavi potpitanje. Sada, da li bacati sipinu ili sol, ako je na to mislio, ponovit će da se kemijska svojstva soli ispod 6 stupnjeva gube i da tada sipina na neki način je dodatna sila trenja između kotača i kolnika pa ne dolazi do proklizavanja u takvom jednom obimu i obuhvatu, ako što treba pojasniti tu je, ali isto tako napominje svima, ima uvijek manjih i većih kritika, ali volio bi isto čuti koji bi to trebao biti kriterij i primjenjivati ga. Naravno posao se određuje sukladno pravilima struke i profesionalno, a sada onaj opći karakter i osjećaj svakog od nas, subjektivno mišljenje svakom ostaje na njemu.

g. Pero Vržogić – gledajte, cijela ova inicijativa je zapravo za šparanjem novaca, jer svako bacanje jednog kilograma soli košta. Ne samo da košta sol, košta i rad stroja, tu je i vrijeme vozača, dakle sve se to plaća. Zašto to govorim? Zato jer je, evo sada znam da je gospodin Mikulić odgovoran za to, rekao je da se parcijalno neki dijelovi posolili. Nisu parcijalno nego su i male uličice gdje ja živim, sitne uličice, sve je to toliko bijelo, kada sam izlazio iz kuće rekao sam da li je snijeg pao. Dakle to je nekontrolirano, evo upravo zato sam ja danas, prema tome dajem na znanje zapravo da se bolje izvrši kontrola tog bacanja neumoljivog, nekontroliranog, jer gledajte te male ulice imaju i nekakve betonske, ali samo da vam kažem još jednu stvar, vi znate zašto se mostovi betonski devastiraju - zbog soli, najvećim dijelom zbog soli, ali naravno da to ne možemo izbjeći jer su ljudski životi daleko bitniji od tih troškova ali govorim sada o primjeru tih malih uličica koje sasvim sigurno su već od ranije bile prije par dana bačena sol, evo sada su se zabijelile.

Gđa. Tena Kovačević – pitanje je upućeno Crvenom križu, ovih dana su se dijelili paketi Crvenog križa pa je zanima koliko je utrošeno, koliko je korisnika bilo i koliko je po paketu bilo i to moli u pisanom obliku.

Predsjednik Gradskog vijeća – odgovoriti će se u pisanom obliku, nema predstavnika Crvenog križa ovdje.

g. Branko Petrinec – u kojoj fazi je osnivanje Visoke škole u Ivanić-Gradu?

Gradonačelnik – navodi da sa zadovoljstvom može reći da je upravo jučer na sjednici Agencije za visoko školstvo Visoka škola za fizioterapiju u Ivanić-Gradu dobila zeleno svjetlo i da praktički ispred stoji još samo obavijest ministrice za koju se nada da će doći u slijedećih tjedan-dva, kojom obavještava da je dobivena dopusnica i da se može krenuti aktivno sa pripremama za početak škole u 9. mjesecu. Ovo je bila zadnja ključna odluka koja je bila još potrebna da se krene u realizaciju toga za Ivanić-Grad vrlo važnog projekta.

g. Davor Srebačić – navodi da je malo pregledavao neke nerealizirane projekte i pronašao jedan sjajan turistički projekt pod nazivom greenway, mnogu su čuli, mnogi nisu čuli za taj projekt pa samo nekoliko informacija: Projekt se odnosi na biciklistički turizam, dakle na cikloturizam, a jedna od definicija cikloturizma je aktivnost, putovanja koje uključuje bicikl, a koja je svrha uživanje. Ti turisti koji bi došli kod nas u grad, nešto bi pojeli, popili, prespavali, itd., vidjelo se koliki je uspjeh nakon dugog niza godina napravio projekt nazvan Bučijada na kojeg je jako ponosan. Što se tiče greenwaya 2014. godine Grad Ivanić-Grad podnio je zahtjev za subvencioniranje izrade projektne dokumentacije za izgradnju nogostupa i biciklističke staze Ivanić-Grad – Dubrovčak Lijevi to je spajanje na taj projekt greenway, međutim isti je odbijen od strane tada nadležnog ministarstva. Zašto ne zna, ali mu je žao što je tada odbijeno. Inače Greenway je veliki razvojni projekt Zagrebačke županije i Grada Zagreba vrijedan 16 milijuna eura. To je projekt koji ide od slovenske granice do Dubrovčaka i dalje i koji se u velikom dijelu financira iz EU fondova. To je zapravo jedan sjajan projekt oko kojeg se može napraviti jednu odličnu turističku priču s obzirom da već dugi niz godina u našem gradu imamo biciklističku utrku Memorijal Stjepan Grgac, koji je bio naš sugrađanin i jedan od najboljih biciklista u povijesti naše zemlje. Pregledavajući turističku strategiju koja je izglasana vidio je da je Posavina izostavljena pa bi sa ovim projektom zaokružili cijelu turističku priču na području grada Ivanić-Grada. Predlaže da se podnese zahtjev za subvenciju tog projekta prema Zagrebačkoj županiji

Predsjednik Gradskog vijeća – pitanje? Informacije, inicijative i sve ostalo je pod točkom razno.

g. Davor Srebačić – da nije prekinut već bi bilo pitanje. Ovim putem apelira na poziciju i opoziciju da se po pitanju ovog strateškog turističkog projekta svi ujedine bez obzira na stranačku pripadnost, a pitanje je zapravo za Grad da li će podnijeti zahtjev? Pod 2. Navodi da dosta razgovara sa ljudima po gradu, ljudi mu prilaze, pa tako da dolazi do raznih informacija i već mu je nekoliko ljudi reklo da nedostaje javni wc koji bi bio dostupan od 0-24 sata. Smatra da bi se u tu svrhu mogao iskoristiti postojeći wc koji je na tržnici. Ljudi znaju urinirati po parku, po živicama i svakako, tako da to nije primjereno i misli da bi javnim wc-om riješili taj problem. 3. točka, tu ima čak jednu pohvalu, neki će se možda začuditi, ali, navodi da je takav čovjek, ako vidi da je nešto dobro to pohvali. Radi se o Aikido klubu. Dobio je informaciju da je Aikido klub nedavno ostao bez prostorije za treniranje, ne zna iz kojeg razloga, ali to je činjenica. Vladajući su osigurali Aikido klubu prostor za vježbanje i treniranje u vrlo kratkom vremenskom intervalu, pa iz tog razloga želi javno pohvaliti vladajuće što su uspjeli to tako riješiti. To je dobar primjer kako se treba brinuti, između ostaloga i o sportskim klubovima, jer ovdje smo zbog njih.

Gradonačelnik – što se tiče projekta Greenway, vijećnik je vrlo iscrpno u samom uvodu obrazložio cijeli projekt, tako da tu i nema puno što dodati što se tiče oko obrazloženja. Grad se prijavio za izradu projektne dokumentacije i dobio odbijenicu tada od Ministarstva regionalnog razvoja da je taj projekt koncipiran lokalno, a ne šire, odnosno regionalno jer upravo ta cesta od Dubrovčaka Lijevog preko Topolja, Posavskih Brega, znači cijela staza je trebala završiti u Ivaniću, i tada su zapravo dobivene isprike od njih da je to njihova greška i da se Grad javi na prvi slijedeći natječaj da će se oni pobrinuti da projekt prođe. U međuvremenu se nije natječaj ponovio, međutim Grad se prijavio upravo prije nekakvih desetak dana bio je prvi sastanak u Zagrebačkoj županiji, gdje se preko Ministarstva turizma povlače novci za projektiranje i pripremu projektne dokumentacije. Grad Ivanić-Grad prijavio je dva projekta, jedan je bila pješačko biciklistička staza, upravo ova o kojoj se govori, koja se nadovezuje na Greenway projekt gdje je dobiveno pozitivno mišljenje da će on kao takav biti usvojen i drugo je bilo projektna dokumentacija za tehnološki park Petica, odnosno Muzej i sva projektna dokumentacija do građevinske dozvole za projekt Muzeja, odnosno tehnološkog parka na Petici. Navodi da može obavijestiti da je projekt prijavljen i da je on, barem u prvom brifingu prošao i da se za sad ide naprijed s njim i da se ima zeleno svijetlo da je on u planu realizacije. Javni wc nije sada prvi puta da se tu spominje, isto percipira taj problem, pa čak i rješenje je na tragu onog o čemu se i razmišljalo, probat će razgovarati još sa Komunalnim centrom da se vidi da l i je moguće stvarno staviti u funkciju taj objekt koji je već izgrađen ili će se morati tražiti neko drugo rješenje. Zahvaljuje za pohvale za Aikido klub, te navodi da mu je izuzetno drago da su se tamo snašli, da su zadovoljni i da, po njihovim riječima, čak im je i bolje sada gdje jesu nego tamo gdje su bili prije.

g. Stjepan Klak – navodi da se mora zahvaliti na pisanom odgovoru koji je dobio na postavljeno pitanje na zadnjoj sjednici Gradskog vijeća. Međutim sad, s obzirom da je dobio dodatne dokumente postavio bi dodatno pitanje – sama realizacija programa po mjesnim odborima i ispunjenje financijskog plana je jako loša pa me zanima, evo statistički četiri mjesna odbora realizacija 0. Dozvolite da ih imenujem, to su Jalševec, Prečno, Prerovec i Šumećani. Mjesni odbori koji su svega sa nekolik postotaka, također realizacija jako loša, pa recimo evo loša je i Caginec-Prkos sa svega 32% realizacija. Kada bi se to sve zbrojilo to sve je ispod 50%. Zanima me zašto je realizacija programa vezana za mjesne odbore i ispunjenje financijskog plana u ovoj godini tako loša s obzirom da smatram da se neke značajne promjene neće dogoditi. Drugo pitanje – ja sam tamo postavio pitanje za Mjesni odbor Dubrovčak-Topolje gdje sam rekao da je Mjesni odbor dao program i financijski plan gdje smo točno naveli što tražimo, međutim sve ovo, vi ste napravili određene izmjene kako ovdje navodite u dogovoru sa grupom građana na terenu. Mislim da je to doista nezakonito, nedopustivo, da ne poštujete rad Mjesnog odbora i program koji je dao Mjesni odbor, nego da idete nekim drugim putem, da zapravo slušate grupu građana na terenu i radite neke druge programe i vršite preinaku samih tih programa. Zašto je to moguće? I treće pitanje – ako je doista tako, a vidimo da je, onda gospodine gradonačelniče doista ukinite mjesne odbore jer oni nisu nikome potrebni da na terenu možete dogovarat programe sa grupom građana. To je doista nedopustivo, nezakonito i ruši legimitet i dignitet Mjesnog odbora ovdje Dubrovčak Lijevi Topolje.

Gradonačelnik – zahvaljuje na svim postavljenim pitanjima, te navodi da se nastojalo što ekspeditivnije odgovoriti i popisati, misli da je tu bio angažiran zamjenik, pa su iznijete brojke što se tiče proračuna. Nije baš sve tako crno-bijelo, u tom kontekstu može reći da se po određenim programima znači niz nekakvih zahtjeva premašuje daleko i neke stavke koje su određene proračunskim sredstvima. Dio radova se, koji su dostavljeni po nekakvim programima mjesnog odbora, pogotovo ako se radi o nekakvim većim iznosima koji to zahtijeva se na kraju iznađu i kroz male komunalne radove i kroz neke druge stavke proračuna. Što se tiče nekih drugih stvari koje je vijećnik ovdje naveo, recimo konkretno Dubrovčak Lijevi –Topolje tu zna za jedan problem, misli da je to problem upravo bio rješavanje pitanja vrata na onoj staroj školi koju su trebala se riješiti po nalogu samih konzervatora, ona su trebala biti posebno napravljena, posebno znači posložena po tim nekim konzervatorskim pravilima, te su kao takova znači onda ušla i u tu stavku, navodi da naravno da shvaća možda i nezadovoljstvo vijećnika. Što se tiče same komunikacije to može još možda i gospodin Posilović reći na koji način je to konkretno izrealizirano. Što se tiče nekakvih drugih stvari po točno svakom mjesnom odboru misli da nema niti jedan mjesni odbor gdje je realizacija 0, ona formalno u proračunu može biti, ali je možda knjižena i vjerojatno je knjižena na manje komunalne radove ili na neku drugu stavku što je iz nekakvih proračunskih razloga u tom momentu bilo lakše napraviti. Navodi da mora reći da je naravno angažman pojedinih mjesnih odbora stvarno različit, da postoje mjesni odbori koji funkcioniraju bolje, postoje mjesni odbori koji funkcioniraju lošije, također tu mora reći da u nekim mjesnim odborima neki zahtjevi su stvarno rekao ni i neopravdani za utrošak sredstava i upravo u tom kontekstu se i kroz prijedlog proračuna za iduću godinu uvelo i prijedlog je da se uvedu određene promjene upravo u trošenju tih sredstava koja su namijenjena za mjesne odbore. Bio je sastanak prije tjedan dana u Gradskoj upravi, bili su pozvani svi predsjednici mjesnih odbora, nisu se svi odazvali, ali većina je i navodi da mora reći da je dobivena jednoglasna potpora takvom novom načinu raspolaganja sa sredstvima koja su predviđena za mjesne odbore. Određene stvari nisu mogle biti niti izvršene iz nekih tehničkih i opravdanih razloga. Realizacija tih sredstava za mjesne odbore nekada je lošija, a nekada bolja, Grad se trudi da surađuje sa njima i da se napravi što je više moguće. Naravno. kao i sam proračun, često nje moguće izvršiti sve što se zahtjeva. Misli da još možda konkretno vijećnika zanima pitanje za Dubrovčak Lijevi pa može još i gospodin Posilović obrazložiti oko tog Mjesnog odbora.

g. Željko Posilović – navodi da je konkretno vijećnik dobio odgovor na drugo pitanje koje je postavio na posljednjem vijeću, realizacija financijskog plana MO Dubrovčak, tamo je vijećnik kao predsjednik tadašnji donio financijski plan gdje je stavljeno uređenje pecare pod nadstrešnicom, čempresi na groblju – čempresi na groblju su i realizirani, tu stoji 2.000,00 kn koliko je MO i planirao, i naravno kada se došlo do ovog problema stare škole da su konzervatori rekli da se mora to urediti i da se moraju takva vrata postaviti, vrata su drvena koja i koštaju, jer su oni tako zahtijevali, 12.800,00 kn, Grad nije imao s kim kontaktirati u Mjesnom odboru nego sa grupom građana koji su zahtijevali da se to stavi jer poznato je da tamo je i KUD Posavec, koji ima, svi znaju njihov rad koji postoji i kako oni djeluju i imaju tamo svoje instrumente, nošnje i moralo se to zaštititi. Nada se da će u slijedeću godinu sa točkom 9. koja je predložena da će više biti realizacija za mjesne odbore.

g. Stjepan Klak - navodi slijedeće – pa evo mi imamo Odluku koju je donijelo Gradsko vijeće gdje su definirana veličinom mjesnih odbora financijska sredstva koja će se uložiti. Imamo također Odluku da program sastavljaju mjesni odbori i da dostavljaju u Grad. Međutim sve ovdje ovo nije u Mjesnom odboru Dubrovčak Lijevi ispoštovano. Ja sam kao tada predsjednik MO-a sve to urudžbirao, međutim vi ste to stavili u out, ne samo moj Mjesno odbor, imamo četiri MO-a sa izvršenjem 0, imamo MO- izvršenje 7,9,10, 20, 34 %, Caginec je 34%. Znači realizacija sama loša. Ja nisam predsjednik više MO-a, ali sam vijećnik i nitko nije postavio, nitko nije sazvao, vi ste tijelo u Gradu koje morate sazvati ako predsjednik da ostavku vi ste dužni Gradska uprava sazvati Mjesni odbor i predložiti Vijeće MO-a drugog predsjednika. Vi to niste napravili. I onda mimo toga svega radite još jednu novu nezakonitost na terenu, na ulici. Ma nemaju tu konzervatori šta raditi, to vi Grad napravite mimo Mjesnog odbora. Mjesni odbor je jasno dao program i dok je takva snaga to ne možete ukinuti. Vi ukidate nešto što legalno tijelo donese jer to više nije ni važeće, mi smo na cesti dogovorili nešto drugo. A nemrete tak, ljudi, voditi Grad. To je nedopustivo. Gradska uprava sazvati Mjesni odbor, raditi po tome. Vi to ne radite. Vas to ne zanima. I onda kada je ovaj program na djelu onda radite kako sami hoćete, tko vam je skloniji politički tako ćete programe donositi. Ne možete se tako ponašati i nemojte tako raditi.

Predsjednik Gradskog vijeća - uskoro će izbori za mjesne odbore pa se nadam da će i ovaj problem, ako je uopće postojao, biti riješen, izabrat će se novi članovi mjesnih odbora, predsjednici, potpredsjednici i nastaviti će se sa radom nadam se po ovoj novoj odluci koja danas ide.

g. Drago Dianek – Zahvalio bi se gospodinu gradonačelniku što je umirovljenicima ipak dao božićnicu iako to nije bilo na zadnjem vijeću. Navodi da su ga to zamolili svi umirovljenici s kojima je kontaktirao, ali pitali su kako je bilo na predzadnjem vijeću rečeno da nije bilo taj novac u rebalansu i to sve, pa nema veze. I još jedno bi iskoristio priliku, čestitao bi svim umirovljenicima sretan Božić i Novu godinu.

**TOČKA 1.**

g. Marin Grgić – pozdravlja i u ime Policijske uprave, a naročito u ime Policijske postaje Ivanić-Grad. Tijekom 2017. godine, odnosno prošlih 11 mjeseci na području PP Ivanić-Grad evidentirano je ukupno 164 kaznena djela, za razliku od lani u prvih 11 mjeseci kada je evidentirano 267 djela, znači pad je od 40%, veliki pad. Sukladno tome ocjenjuje da je stanje zadovoljavajuće. Samo za usporedbu, na području PU Zagrebačke gdje spada Grad Zagreb i kompletan prsten Zagrebačka županija do sada je evidentirao 13 955 kaznenih djela. Ovih naših 164 čine negdje oko 1% toga, a s obzirom da naše stanovništvo kojih na području PP Ivanić-Grad ima oko 30 000 čini oko 3% ukupnog stanovništva Županije, misli da smo i tu opet iznad prosjeka kompletne Županije. Od kaznenih djela, naravno najznačajnija su imovinska kaznena djela gdje spadaju krađe teške, krađe i razbojništva, od tih kaznenih djela, od ovih 164 imamo 54. Što se tiče prekršaja najzanimljiviji, najznačajniji prekršaji su iz domene javnog reda i mira i nasilje u obitelji. Tijekom prvih 11 mjeseci evidentirano je 35 prekršaja iz Zakona o prekršajima protiv javnog reda i mira, a iz Zakona o zaštiti od nasilja u obitelji 11 prekršaja. Prošlo razdoblje, odnosno prošle godine u ovom periodu iz javnog reda i mira imali smo 49 prekršaja, znači da je sada oko 30% manje. Obiteljskog nasilja imamo drastično manje evidentiranog, a misli da je to i dobar pokazatelj. Lani je evidentirao 57 prekršaja iz nasilja u obitelji, ove godine samo 11, što je nekakvih 80% manje. Da još malo približi kako je u PU Zagrebačkoj koja pokriva oko milijun stanovnika, prekršaja iz Zakona o javnom redu i miru u ovih 11 mjeseci je evidentirano 6 375, dok je prekršaja iz Zakona o zaštiti od nasilja u obitelji evidentirano 2 215, može se stvoriti slika da je tu kod nas na našem području ipak stanje sigurnosti i iz tog aspekta zadovoljavajuće. Sigurnost cestovnog prometa, najznačajnije u cestovnom prometu je naravno poginule osobe, na žalost ove godine smo isto imali prometnu nesreću sa poginulom osobom, znači imamo jednu poginulu osobu u prometu na cestama. Prošle godine u prvih 11 mjeseci smo imali dvije poginule osobe, znači opet je manje, mada ni to nije dobro, ne bi trebala biti niti jedna poginula osoba. Na žalost, imamo jednu, te će pokušati sve što je u moći da se sigurnost prometa u tom segmentu poginulih i sa teškim tjelesnim ozljedama svede na nekakav minimum, odnosno sa poginulima da ih uopće nemamo. Da li će uspjeti ne zna. Usporedba sa PU Zagrebačkom, na području koje ima oko milijun stanovnika, u 2017. godini, odnosno u prvih jedanaest mjeseci u prometu su poginule 42 osobe. To je jako puno, ali ipak na osnovu 2016. u istom razdoblju smo u PU Zagrebačkoj imali 56 poginulih osoba u prometu. Kada gledamo Ivanić-Grad na cijelu Županiju mislim da smo opet u redu, opet ponavljam ni tu jednu poginulu osobu najbolje bi bilo da je nema. Na kraju, ostala sigurnosna događanja, to su koja nemaju obilježja kaznenog djela ili prekršaja, to su požari, suicidi, smrtni slučajevi. Na žalost imamo suicida 2017. sedam, ostalih smrtnih slučajeva koji nemaju elemente kaznenog djela četrnaest, požara smo evidentirali deset, mislim da je ovih suicida puno. To bi trebali svi skupa nekako poraditi na tome putem i vaših vijeća, putem našeg Vijeća za prevenciju koje imamo zajedno s vama, pokušati nešto da se taj broj nekako barem smanji.

g. Krešimir Golubić – zahvalio bi se gospodinu Grgiću na izvješću. Treba napomenuti da Izvješće o sigurnosti na području grada, ako se gleda u gradu i na području EU je među najvažnijim izvješćima tijekom godine, znači nakon proračuna, nekog izvješća o komunalnom pitanju, Izvješće o sigurnosti je jako, jako važno i smatram da ovo Izvješće treba biti opsežnije i detaljnije jer tiče se ama baš građanina grada Ivanić-Grada. Znači od onog tek rođenog do onog građanina koji je u umirovljeničkoj dobi. Evo i da krenemo od početka, ako je slogan policije – sigurnost i povjerenje – zanima me znači, u ovom izvješću nedostaju koja recimo je neka strategija Policijske uprave Ivanić-Grad u suzbijanju prevencije prekršaja i kriminala. Znači nema te strategije, znači i kojim strategijama se trenutno koristi Policijska uprava Ivanić-Grad, da li je to video nadzor, da li su to znači dojave, doušnici, i tako dalje. To je znači, mislim da je jako važno. Treća stvar je, ako, u ovom Izvješću nedostaje jedan cijeli segment, ako Policijska uprava Ivanić-Grad obavlja tri funkcije, to su temeljne, kriminalističke policije i upravne poslove, a ti upravni poslovi to je još jedan relikt od onog bivšeg sustava jer Policijska uprava vodi evidenciju stanovništva, građana, i tako dalje. Znači, zanima me u kriminalno objašnjenoj analitici temeljne kriminalističke policije da li se, kojim alatima se policija koristi koji su doveli do ovog smanjenja prekršajnih kaznenih djela. Da li su to recimo kreativne tehnike u rješavanju, analize socijalnih mreža, analize scenarija, strukturirani brainstorming, proaktivni pristup. Nadalje, zanima me pad od 45% recimo, to je pad evidentiranih prekršaja. Ako gledate Izvješće Policijske uprave Zagrebačke tamo je pad od 10% i smatra se to kao jedan veliki uspjeh i ja mislim da je jedan pad od 45% i više, da to meni nije ili nije sve evidentirano ili nije dovoljno strukturirano u Izvještaju. Što nedostaje u ovom Izvještaju? Evo kolege vijećnike pitam da li vi znate koja je dob počinitelja nekog prekršaja ili kaznenog djela u Ivanić-Gradu? Iz ovog Izvješća se to ne vidi. To je najvažnije, da li su to počinitelji neki srednjoškolci, da li su to umirovljenici, da li su to osobe studenti, tko je taj koji čini prekršaj u gradu Ivanić-Gradu? Nakon toga najveća aktivnost Policijske postaje Ivanić-Grad odnosi se na aktivnosti koje pune državni proračun. To je, recimo, meni razumljivo, to su prometni prekršaji, oni izravno pune državni proračun, ali ako se usporedi, ja iz ovog Izvješća ne mogu vidjeti recimo koje je najmirnije, recimo netko želi se doseliti u grad Ivanić-Grad, njega zanima – recite mi, molim vas koje je najmirnije gradsko naselje, gdje ima najmanje prekršaja, kriminala i tako dalje. Ja iz ovog Izvještaja to ne mogu saznati jer se to tako detaljno ne navodi. Nakon toga, iz strukture recimo kriminaliteta, znači, postoji opći, organizirani, gospodarski kriminal, kriminalitet droga i kaznena djela u prometu. Ovdje fali jedan cijeli segment, recimo ja ne mogu vjerovati da samo dva prekršaja ima što se tiče preprodaje narkotika, dva prekršaja, i ovom Izvješću nedostaju neke stvari što se nalaze u izvješćima gradova EU, kolika je ta recimo tržišna vrijednost preprodaje narkotika na području Grada, na području Županije, da se može s nekom tom brojkom statistički jednostavno pravdati. I sad na kraju u Izvješću piše jedan bitan podatak da na području Grada nalazi se 81 strani državljanin. Mene zanima odakle su ti strani državljani, da li su oni iz Australije, Amerike, Sirije, odakle su oni u Ivanić-Gradu i što oni zapravo, da li ovdje rade, stanuju, imaju obitelj? U tom Izvješću tek neka analitika, da li su to znači doseljenici u Ivanić-Grad ili su to znači naši gastarbajteri domaći i koji su to strani državljani, što zapravo oni rade? Nakon toga Izvješće o prometnim prekršajima, ne piše kakva je to učestalost, koja je to kritična točka u gradu Ivanić-Gradu, koje raskršće je sa najvećim brojem prometnih prekršaja? I sad, da li Policijska uprava Ivanić-Grad surađuje, umrežena ili nije sa osiguravajućim društvima da se znači neke stvari mogu prevenirati? I šta se tiče jednog segmenta koji nije obuhvaćen to je taj gospodarski kriminal. Zanima me da li Policijska uprava Ivanić-Grad surađuje sa Poreznom upravom, ako gledamo statistički podatak na ukupnih poreznih dužnika i svih ostalih na području otoka Ivanića ima evo 17 stranica, 17 stranica, ovdje Grad Ivanić-Grad izravno gubi godišnje, po mojoj procjeni, između 5 i 6,7 milijuna kuna, zato jer neki znači ljudi, neki koji su čak i ugledni građani nisu odradili svoje obaveze prema hrvatskom proračunu, prema nama, prema Gradu i tako dalje. Da li Policijska uprava surađuje s Poreznom upravom? I zadnje pitanje, zanima me da li, ovo inače gospodin Grgić ne može izravno, ali zanima me mišljenje i neka smjernica što se tiče djelovanja Policije na području Zagrebačke županije što se tiče aplikacije e-Hrvatska i e-Građani, ako niste znali od 1.1. slijedeće godine trošak, znači registracija auta, kupovina i prodaja auta se više neće raditi sada u Policiji nego u Centru za vozila Hrvatske umjesto da se to sve radi preko aplikacije e-Hrvatska gdje i vi možete preko svog računala prijaviti i odjaviti auto, preprodati da to bude jeftinije, ali to sad ne bude jeftinije nego duplo skuplje što je bilo do sada. Ja mislim i želim pitati kako je to sada racionalizacija ako se nešto reformira i duplo više poskupljuje. I na kraju želim samo opservirati recimo još što se tiče e-Građanina. To je iz domene one opće, općih poslova Policijske uprave. Zašto, recimo Policijska uprava putem e-Građanina ima samo tri funkcije koje možete napraviti, a dok ostale recimo funkcije možete napraviti puno više. Npr. putem e-Građanina možete samo dobiti zapis o prebivalištu i zapis o vlasništvu vozila. A zašto se ne ože putem toga e-Građanin puno više stvari napraviti koje neće na kraju poskupljivati nego će štedjeti i vrijeme građana i njihov novac?

Predsjednik Gradskog vijeća – navodi da bi samo rekao da ovdje radi o informaciji o stanju sigurnosti na području Grada Ivanić-Grada, znači sama tema e-Građanina i sve ostalo ovdje nije niti mjesto niti vrijeme. Dio operativno taktičkih mjera i radnji koje provodi policija nisu tema uopće informacije o stanju sigurnosti, pa temeljem toga vjeruje da načelnik u tom segmentu ni neće odgovoriti, a sam obrazac koji kolega ima to je na području cijele Policijske uprave identičan i sa tim informacijama ovima kojima se raspolaže Policija ide prema svojim jedinicama lokalne samouprave tako da neke stvari će ostati neodgovorene.

g. Marin Grgić – u svakom slučaju hvala na pitanjima i sugestijama na koje ja ne mogu baš na sve utjecati, a što se tiče samog Izvješća možemo prirediti i malo opširnije, ja se ispričavam što nismo predvidjeli da baš detalji trebaju zanimati i voditi, ali možemo se dogovoriti sa Gradskim vijećem pa ćemo mi napraviti malo opširnije Izvješće.

Predsjednik Gradskog vijeća – može jedan detaljnije pisani odgovor pa ćemo onda nakon toga to napraviti.

g. Lovorko Matković – što se tiče Izvještaja, Izvještaj je odličan, popravili smo se, dobri smo, nismo zločesti, jedino imam od prošlog tjedna dosta neugodnu situaciju – starija osoba nije shvatila tko ju zove pa je nastala panika, došao sam na Policiju, išao sam prijaviti taj slučaj i pitao dežurnog policajca da li on može tražiti operatera da se vidi tko je zvao, odakle je došao broj. Operater mi je rekao da on nije u mogućnosti jer ako se nešto desi da će onda izaći van, napraviti zapisnik i pokrenuti nekakav postupak. Pa je moja sugestija da recimo pošto ti svi stariji ljudi koji žive sami, imaju uglavnom fiksni telefon na kojima nema displeja, da se možda poradi na tome da policije mogu surađivati sa operaterima da se vidi u roku dva, tri sata ili dva, tri dana odakle dolazi broj, odakle dolazi kakva prijetnja.

Predsjednik gradskog vijeća zahvaljuje načelniku Policijske postaje i konstatira da je Izvješće primljeno na znanje.

**TOČKA 2.**

g. Hrvoje Strašek – na početku bi ispričao predsjednicu Komisije, gospođu Ines Tortić koja je spriječena, pa evo zamolila je da ja iznesem. Komisija za dodjelu stipendija na svojoj 2. sjednici održanoj dana 7. prosinca utvrdila je konačnu listu. Prijedlog Odluke dobili ste u materijalima. U tom prijedlogu Odluke i uvrštene su i neka pomicanja koja su se dogodila i nakon same sjednice Komisije u skladu sa Pravilnikom o dodjeli stipendija Grada, a nakon što smo vam poslali materijale za sjednicu Gradskog vijeća došlo je još do dva pomicanja, odnosno sva ta pomicanja rade se o odustajanju učenika, odnosno studenata od stipendija Grada iz razloga što su dobili ili županijsku ili državnu stipendiju, tako da ove godine imamo čak devet odustajanja, šta je mislim i pohvalno, znači da su nam učenici i studenti uspješni i na razini same županije i države. Nakon svih tih znači pomicanja tzv. crte stipendije prema konačnoj listi dobili bi slijedeći učenici po kriteriju izvrsnosti, znači Marko Mikša i Dominik Bastalić iz Srednje škole Ivan Švear, Ivanić-Grad, Luka Jakšić iz Prirodoslovne škole Vladimira Preloga Zagreb, Sara Međaković iz Srednje škole Ivan Švear, Ivanić-Grad, te Roko Levar iz Prirodoslovne škole Vladimira Preloga Zagreb. Također na temelju Konačne liste stipendije prema socijalnom kriteriju dobivaju slijedeći, odnosno dodjeljuje se slijedećim učenicima Arturu Pocemu Mihaljeviću, Janu Mihaljeviću, Mariji Kelava, Bruni Gjantaru svi polaznici Srednje škole Ivan Švear Ivanić-Grad, zatim Anti Paviću iz Škole za medicinske sestre Mlinarska u Zagrebu, Mariji Golak iz Srednje škole Ivan Švear Ivanić-Grad, Dorijanu Predragu iz Srednje škole Čazma u Čazmi, Ivi Cepetić polaznici Škole primijenjene umjetnosti i dizajna u Zagrebu, Katarini Starčević polaznici Škole za medicinske sestre Vinogradska u Zagrebu, te Mihaeli Cota učenici Srednje škole Ivan Švear u Ivanić-Gradu. Stipendije prema kriteriju izvrsnosti dodjeljuju se slijedećim studentima - Antoniji Liški studentici Agronomskog fakulteta u Zagrebu, Sonji Tudor studentici Veterinarskog fakulteta u Zagrebu, Ani-Mariji Petrović studentici Sveučilišta Josipa Jurja Strossmayera u Osijeku, maji Vlahek studentici Edukacijsko-rehabilitacijskog fakulteta u Zagrebu, te Adi Puntarić studentici Prehrambeno biotehnološkog fakulteta u Zagrebu. Na temelju Konačne liste prema socijalnom kriteriju stipendije se dodjeljuju slijedećim studentima: Arijani Juroš studentici Sveučilišta Josipa Jurja Strossmayera u Osijeku, Moniki Vulama studentici Prirodoslovno-matematičkog fakulteta u Zagrebu, Martini Habinovec studentici Ekonomskog fakulteta u Zagrebu, Ivoni Stanić studentici Hrvatskih studija u Zagrebu, Mateji Delinić studentici Učiteljskog fakulteta Zagreb odsjeka u Čakovcu, Mariji Duvnjak studentici Tekstilno-tehnološkog fakulteta u Zagrebu, Lauri Šejić studentici Sveučilišta u Zadru, Kristini Balubanec studentici Edukacijsko-rehabilitacijskog fakulteta u Zagrebu, Sari Oreški studentici Međunarodnog sveučilišta Libertas u Zagrebu, te Petru Šariću studentu Hrvatskih studija u Zagrebu. Još bi naglasio da mjesečna stipendija za učenike iznosi 500,00 kn, dok mjesečna stipendija za studente iznosi 1.000,00 kn.

g. Pero Vržogić – nisam se mislio javiti po ovoj temi, međutim javljam se zbog i s razlogom, u materijalima dakle nismo dobili ovu promjenu o kojoj je bila riječ, OK, razumijem, nije se stiglo, međutim moj prijedlog je i na neki način primjedba što se lista po izvrsnosti pomicala prema dolje. Sada je to pitanje jesu li ti koji jesu doista izvrsni i pitanje je zapravo koliko su izvrsni i moja sugestija je da onda ako se lista pomicala definitivno sam za to da se onda išlo u prilog socijalnim potrebama, dakle studentima socijalnih potreba. Znači onaj koji je bio ispod liste, onaj koji je bio izvrstan on je znači odustao, dobio je stipendiju u Županiji jer je doista izvrstan, a onda je dobio netko tu istu stipendiju za izvrsnost koji nije izvrstan, koji nije izvrstan ponavljam. Međutim, evo moja sugestija, dakle ja neću prihvatiti ovaj prijedlog, … ako ne, ne znam ovu informaciju onda. Odluka – ja neću onda za ovu Odluku definitivno glasati, ja se definitivno zalažem da se lista s obzirom da nisu izvrsni, jer oni to nisu definitivno, jer oni koji su izvrsni su odustali, da se stipendija dodijeli onima koji su, osim ako je izvrstan a pritom ima i socijalni kriterij, onda sam za to uvijek, međutim uvijek sam za socijalni kriterij.

Predsjednik Gradskog vijeća – naša Odluka je tako koncipirana da samo određeni broj znači može biti po kriteriju izvrsnosti, ne javlja se znači onaj broj, odnosno tih 6,7, koliko je, 4,5 po izvrsnosti, javi ih se 15 i naravno lista se pomiče i ti su svi u stvari u kategoriji izvrsnosti, a ostalo se isto tako ne može mijenjati, to su čvrste Odluke koje moraju biti takve jer kada ne bi bile bilo bi nereda u stvari, ali evo u svakom slučaju ako treba dodatno pojašnjenje dobiti ćete pojašnjenje. Vaša je odluka kako ćete Vi glasovati, evo ja dalje nastavljam sa raspravom.

Gđa. Mirna Češković – ja imam samo prijedlog za izradu novog Pravilnika koji bi kao kriterij uzimao deficitarna zanimanja učenika i studenata.

Predsjednik Gradskog vijeća – kao inicijativu ćemo definitivno uvažiti.

Prije pristupanja glasovanju utvrđeno je da je na sjednici Gradskog vijeća prisutno 16 vijećnika.

Provedenim glasovanjem konstatirano je da je jednoglasno sa 15 glasova za i 1 suzdržanim usvojena

**ODLUKA**

**o prihvaćanju Konačne liste kandidata i dodjeli stipendija učenicima i studentima s područja Grada Ivanić-Grada za školsku/akademsku godinu 2017./2018.**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**TOČKA 3.**

g. Tomislav Cuvaj – poštovani kolegice i kolege evo ispred vas je Odluka o pokretanju projekta rekonstrukcije, modernizacije i upravljanja sustavom javne rasvjete Grada Ivanić-Grada, mislim da ste svi već dovoljno upoznati o kakvom se to projektu radi, da se mijenja kompletna javna rasvjeta na području Grada Ivanić-Grada. Ja neću puno o tome pričati, nego ću prepustiti govornicu gospodinu Čengiji uz REGE-e da vam malo pobliže objasni cijeli projekt.

g. Josip Čengija – dolazim iz REGE-e, član sam tima koji je radio na pripremnim aktivnostima ovog projekta i u narednih par minuta ću iskoristiti da vas malo upoznam sa projektom i sa zaključcima tih pripremnih aktivnosti to jest do sada odrađenih aktivnosti po tom projektu. Znači sam projekt Newlight je u biti projekt u kojem je cilj i svrha bio pripremiti jedinice lokalne samouprave, njih 57 da budem točan, za modernizaciju, rekonstrukciju sustava javne rasvjete i eventualno povlačenje sredstava iz strukturnih fondova EU. Postoji jedna mjera u operativnom programu koherentnost i kohezija, mjera 4.C.4. koja bi bila namijenjena za rekonstrukciju sustava javne rasvjete i ovaj program je bio namijenjen upravo da se pripreme, naprave sve pripremne aktivnosti da bi se ta sredstva mogla povući. Cilj projekta je, kao što smo rekli znači pripremiti 57 gradova i jedinica lokalne samouprave, a to naravno sve košta i 90% tih sredstava je sufinancirala Europska investicijska banka dok je 10% pripremnih aktivnosti su se financirale od strane Krapinsko- zagorske i Zagrebačke županije na čije području se i nalaze ovih 57 gradova i općina to jest jedinica lokalne samouprave. Kada govorimo o do sada odrađenim aktivnostima ono što se u sklopu tih pripremnih aktivnosti napravilo se prvo energetski pregled, što je u biti jedan pregled stanja sustava javne rasvjete. Do sada je bilo dosta nesređeno stanje na terenu pa se nisu bili evidentirali točno podaci koliko postoji svjetiljka, koji su tipovi i koja je njihova stvarna potrošnja. Energetski pregled daje jednu krvnu sliku sustava javne rasvjete u tih 57 gradova i općina i detaljno navodi koji tipovi svjetiljka se nalaze na stupovima javne rasvjete i kolika je instalirana snaga u konačnici ono iz čega proizlazi potrošnja tog sustava javne rasvjete. Slijedeće što je bilo napravljeno u sklopu tih pripremnih aktivnosti je akcijski plan. Akcijski plan je u biti jedan strateški dokument, isto jedna zakonska obveza, zahtjevan po Zakonu o zaštiti od svjetlosnog onečišćenja, a koji se u biti bavi upravo analizom sustava javne rasvjete i strategijom upravljanja tim sustavom kroz slijedećih deset godina. On, između ostalog, analizira opcije modernizacije i navodi koji su troškovi sustava javne rasvjete operativni troškovi danas, a koji se mogu očekivati u narednim godinama. I treće što smo mi napravili kao REGEA su u biti prijedlozi izrade modela rekonstrukcije i modernizacije sustava javne rasvjete i dokumentacije za nadmetanje za ove gradove kako bi mogli krenuti u sam postupak rekonstrukcije i modernizacije sustava javne rasvjete. Koji su zaključci tog akcijskog plana? On je, kao što smo rekli, jedan strateški dokument i predstavlja jednu, ja bih rekao skraćenu cost benefit analizu da li se isplati i kako se isplati i kako je nekako održivo upravljati sustavom javne rasvjete, a ono što je zaključak bio akcijskog plana za Ivanić-Grad je bio to da u biti postoji 3093 svjetiljke instalirane snage 400kW i da operativni troškovi na godišnjoj razini iznose 1.329.000,00 kn, od čega otprilike 66% tih troškova otpada na potrošnju električne energije dok ostalih 34% otpada na troškove održavanja. Čisto kao nekakva usporedba ovo je otprilike krvna slika vrlo slična u svim ovim jedinicama lokalne samouprave, znači to je otprilike stanje koje se nalazi na području ove dvije županije, ništa različito znači od ostalih jedinica lokalne samouprave. Zaključak akcijskog plana je u biti, što jest bilo znači proanalizirati stanje što smo napravili kroz energetski pregled, to popisati, onda analizirati opcije rekonstrukcije i modernizacije i ispitati isplativost te same rekonstrukcije i modernizacije. Prijedlog struke nakon analiza svih ovih opcija jeste da se u biti zamijeni 96% sustava. Onih 4% se odnosi u biti na reflektorsku rasvjetu igrališta i na rasvjetu pročelja koja se vodi pod sustav javne rasvjete. Ovo znači, kada govorimo 96% sustava javne rasvjete, govorimo o praktički svim svjetiljkama koje se nalaze na stupovima javne rasvjete na području Grada Ivanić-Grada. Zamjena jedan za jedan znači tamo gdje postoje one se mijenjaju kroz ovaj program rekonstrukcije i modernizacije. Prijedlog struke je također da se isto napravi po modelu ugovora o energetskom učinku. Ugovor o energetskom učinku je model ugovaranja energetske usluge, a podloga na kojoj leži takav tip ugovora je Uredba o ugovaranju energetske usluge propisana od strane Vlade RH, a koja proizlazi iz Zakona o energetskoj učinkovitosti, predstavlja, mi kažemo inovativni model iako više nije inovativni, standardni, ja bih rekao, model za ugovaranje ovakvog tipa projekata gdje je osnova potrošnja električne energije gdje je svrha projekta smanjivanje električne energije uz zadovoljavanje kvalitete tehničkih i ostalih standarda koji se nužno trebaju zadovoljiti. Rezultati isto tako te analize su da bi ukupna EPC naknada kroz deset godina iznosila 9.520.000,00 kn ili godišnje 950.000,00 kn. Ja bih volio samo naglasiti to da u izradi ovog akcijskog plana mi smo recimo nekakve cijene lampi prognozirali na temelju podataka koje smo imali prije godinu dana, ovo se odnosi uglavnom na LED tehnologiju, a ona je zadnjih godina dosta recimo padala cijena tih lampi, tako da ono šta mi očekujemo da bi se po provedbi javnog nadmetanja ova naknada trebala biti svakako i niža. Šta to znači sad za Grad Ivanić-Grad ako bi išli u projekt rekonstrukcije i modernizacije sustava rasvjete, to je da praktički bi se zadržali rashodi oni kao što smo rekli od 1.329.000,00 kn, zadržali bi se tijekom deset godina ili smanjili, ovisi opet o rezultatima javnog nadmetanja, mi se nadamo i smanjili, a vi biste dobili kompletno zamijenjene svjetiljke. Nadalje, sukladno ugovoru o energetskom učinku, deset godina znači se podmiruje trošak iz ušteda, a s obzirom da dočekujemo i tražimo tehničkim specifikacijama lampe koje bi trebale trajati 25 godina uštede koje će Grad imati će se odnositi na slijedeći period 15 godina još nakon ugovora, gdje se očekuje da će se kroz taj period od 25 godina akumulirati ukupno 14,2 milijuna kuna ušteda u upravljanju sustava javne rasvjete u Ivanić-Gradu. Kada govorimo o EPC ugovoru on ima nekakve svoje specifičnosti i zašto ga mi kao nekakva struka preporučujemo, preporučujemo zato što se putem ovakvog ugovora u potpunosti prenose rizici raspoloživosti i funkcionalnosti svjetiljki na privatnog partnera. Drugim riječima nije više kao klasični tradicionalni ugovori gdje vi kupujete lampe, dižete kredit ili iz proračuna direktno kupujete lampe pa onda one ako ne rade potežete garancije proizvođača pa ako vam dostave lampu dostave, a ako ne onda ih morate utužiti, ovdje taj privatni partner će se tek isplatiti to jest ta ESCO tvrtka će se tek isplatiti putem 10 godina ako lampa radi, ako ne radi vi uskraćujete plaćanje. Znači ona garantira za rad te lampe i nikakvog troška više po održavanju tih mjera tj. tih lampi Grad Ivanić-Grad ne bi trebao imati. Drugo je to da se mjeri, stvarno se mjeri potrošnja sustava javne rasvjete jednom godišnje da se vidi da se te lampe ili ta instalirana oprema i dalje troši sedme, osme, devete, deset godine isto kao i prve godine kada je ugrađena. I treće je rizik emisije svijetlosti jasno je definirano da se tijekom godine, uz što se mjere energetska svojstva tj. instalirana snaga, mjere se i svjetlo tehnički parametri sustava javne rasvjete, nešto što se do sada nije radilo ovdje je ugovorom propisano kao nužno. Znači svake godine se na reprezentativnom uzorku sustava javne rasvjete mjere svjetlo tehnički parametri da te lampe zadovoljavaju ono što je propisano i onako kako je projektirano. Govorili smo o sufinanciranju, evo samo par riječi o tome, strukturno financiranje iz operativnog programa konkurentnost i kohezija mjere 4.C 4. je predvidjela nekakvo sufinanciranje rekonstrukcije i modernizacije sustava javne rasvjete do današnjeg dana ni Ministarstvo nije objavilo niti izradilo program kako se ta mjera povlači, a s obzirom da vrijeme prolazi onda smo mi u sklopu izrade ugovora o energetskom učinku predvidjeli upravo mogućnost da ako se pojave takva sredstva, znači bespovratna sredstva za rekonstrukciju i modernizaciju, da se bilo kada Ivanić-Grad može aplicirati na ta sredstva, na takve programe, što bi onda onu EPC naknadu trebalo još više umanjiti, drugim riječima trebalo bi rezultirati još većim uštedama za Grad Ivanić-Grad. Tijekom svih deset godina predviđeno je po ugovoru mogućnost aplikacije na takva sredstva ako i kada se pojave. Kada govorimo obveze jedinica lokalne samouprave, onda rekli smo ovaj projekt Newlight je zamislio da agregira 57 gradova i općina i za njih pripremi sve dokumente kako bi se moglo ići u modernizaciju i rekonstrukciju sustava javne rasvjete i da je sve to sufinancirano od strane, 90% sredstava je sufinancirano od strane Europske investicijske banke i obveza koju su preuzeli tih 57 gradova i općina je u biti na utrošena sredstva realizirati 20 puta veću investiciju tijekom tog perioda od 3,5 godine. Znači, sukladno tome Grad Ivanić-Grad bi trebao realizirati otprilike 3.622.000,00 kn ulaganja u modernizaciju i rekonstrukciju sustava rasvjete do kraja 2018. ili to vam je otprilike jedno 60-tak % sustava. Kao što smo rekli s obzirom da je akcijski plan pokazao da je 90% u biti sustava isplativo prijedlog struke je u biti da se onda zamijene kompletno sustav to jest da se modernizira kompletni sustav javne rasvjete u Ivanić-Gradu. Što se tiče budućih aktivnosti u sklopu projekta Newlight REGEA će bez naknade, to jest to su ta sredstva sufinancirana od strane Europske investicijske banke, pružiti svu pravnu i tehničku pomoć za pripremu i provedbu postupka javnog nadmetanja, izradu cjelokupne natječajne dokumentacije i EPC ugovora, pomoć pri provedbi postupka i praćenje verifikacije izvedenih radova i usluga. Znači mi ćemo pratiti sve ove JLS koje krenu u ovaj projekt, koje krenu u rekonstrukciju i modernizaciju, u stručnoj pomoći pri kontroli, monitoringu takvih ugovora i pri kontroli monitoringu izvedenih radova. Šta to izgleda i kako to izgleda, to jest nekakva dinamika ovog projekta, rekli smo opet 57 gradova i općina je u sklopu projekta obuhvaćeno, mi se nadamo da će se odluke donesti sada u prosincu ili većina već i je donesena, nekakvih 50% je donijelo, ostalih 50% je sad planirano kroz slijedećih petnaestak dana, tako da po primitku svih odluka mi planiramo krenuti dalje u provedbu javne nabave kraj siječnja, početak veljače i zaključiti te ugovore o rekonstrukciji i modernizaciji nadamo se do ljeta 2018. što bi značilo da bi sustavi javne rasvjete trebali biti rekonstruirani i modernizirani do kraja iduće godine, naravno ako se držimo ove dinamike.

Predsjednik Gradskog vijeća – sukladno Čl. 55. Poslovnika Gradskog vijeća Odbor sa statut i poslovnik razmatrao je prijedlog Odluke, donio je Zaključak i predložio amandman o izmjeni zakonske regulative u zaglavlju Odluke. Predlagatelj je suglasan, te ovaj prijedlog postaje sastavni dio prijedloga akta.

Prije pristupanja glasovanju utvrđeno je da je na sjednici Gradskog vijeća prisutno 16 vijećnika.

Provedenim glasovanjem konstatirano je da je sa 16 glasova za jednoglasno usvojena

**O D L U K A**

**o pokretanju projekta rekonstrukcije, modernizacije i upravljanja sustavom javne rasvjete Grada Ivanić-Grada ( projekt Newlight)**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**4.TOČKA**

gđa. Martina Kovač Crnčec – upoznati ste vjerojatno svi da je stupio na snagu novi Zakon o zaštiti životinja i koji jest podloga za donošenje ove Odluke. Samim Zakonom su propisane obveze za jedinice lokalne samouprave, jedna od tih obveza je osnivanje skloništa za životinje sa rokom 31.12.2018. Druga obveza za jedinice lokalne samouprave je obvezna kontrola provedbe mikročipiranja pasa sa rokom do 30. lipnja 2018. Treća obveza je osnivanje radnih skupina kojima bi se promicala svijest o zaštiti životinja i četvrta obveza je osnivanje, odnosno sakupljanje zaštićenih divljih životinja koje bi Grad također trebao sanirati. Zakon je dosta rigorozan i propisuje visoke kazne ukoliko jedinice lokalne samouprave ne bi postupile po ovim obvezama i kazne su za odgovornu osobu, odnosno za Gradonačelnika od 15.000,00 do 30.000,00 kuna. Isto tako ću naglasiti da je ova Odluka prošla Odbor za statut i poslovnik i da je isti dao pozitivno mišljenje.

g. Pero Vržogić – s obzirom da smo mi prilično si dali truda malo analizirati sve te prijedloge na našem Gradskom odboru i naravno da imamo i stručne ljude po pitanju veterine i evo zapravo pitanja – u Čl. 17. se navodi da sve napuštene i izgubljene mačke i psi biti će trajno sterilizirane nakon 14 dana od smještaja u sklonište. Pitanje je u koje sklonište.

gđa. Martina Kovač Crnčec – zakonodavac je dao rok godinu dana, dakle 31.12.2018., dakle da se sve jedinice lokalne samouprave usklade, odnosno ili same osnuju sklonište ili sklope ugovor putem trećih osoba. Grad Ivanić već ima sklopljen ugovor sa trećom osobom, Udrugom Mr. Dog za pse, a isto će biti i za mačke.

g. Krešimir Golubić – samo dva kratka pitanja, zanima me, znači u člancima ovog prijedloga šta se tiče izvođenja kućnih ljubimaca na javne površine, znači, taj posjednik ljubimca kad izvede ljubimca na javnu površinu gdje se to ne smije raditi kako se to onda sankcionira, da li će njega netko tražiti po gradu jer

gđa. Martina Kovač Crnčec – komunalni redar provodi nadzor na provedbom ove Odluke.

g. Krešimir Golubić – druga stvar, zanima me, piše ovdje život na lancu, piše da je dozvoljeno povremeno, šta je to, tko definira to povremeno?

Gđa. Martina Kovač Crnčec – imate dodatak Odluci kolika mora biti minimalna površina ograđenih površina za pse. To vam je regulirano Pravilnikom o uvjetima koje mora ispunjavati uzgoj kućnih ljubimaca. Znači to je propisano Pravilnikom, nije izmišljeno, temeljeno na Zakonu o zaštiti životinja. Tako da možete pročitati Pravilnik pa ćete vidjeti šta se tamo regulira.

g. Krešimir Golubić –molim još pitanje slučaj zlostavljanja životinja ili zanemarivanja životinja, kome se to prijavljuje, da li se to isto prijavljuje komunalnom redaru.

Gđa. Martina Kovač Crnčec – prijavljuje se komunalnom redaru.

Prije pristupanja glasovanju utvrđeno je da je na sjednici Gradskog vijeća prisutno 16 vijećnika.

Provedenim glasovanjem konstatirano je da je sa 16 glasova za jednoglasno usvojena

**ODLUKA**

**o uvjetima i načinu držanja kućnih ljubimaca i načinu postupanja**

**s napuštenim i izgubljenim životinjama**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

g. Milivoj Maršić – pred vama se nalaze materijali koji definiraju i opisuju te izmjene i promjene Proračuna, III Izmjene Proračuna Grada Ivanić-Grada za ovu godinu . Materijal je dosta opsežan te ja neću puno to predetaljno, pa možete kasnije pojedine detalje raspraviti, uglavnom radi se o tome da se smanje planirani Proračun za 10.603.030,00 kn kako na prihodnoj tako i na rashodnoj strani. Same izmjene Proračuna su prije svega inicirane, napravljene radi usklađenja sa mogućnostima, a i realnim izvršenjem Proračuna sad već je kraj godine i može se vidjeti koliko je nešto realno da će se ostvariti ili neće. Na prihodnoj strani, a i na rashodnoj najveća stavka koju smo korigirali, smanjili prije svega, su kapitalne pomoći, odnosno rashodi iz kapitalnih pomoći, to smo i kad smo donosili Proračun to komentirali jer je dosta ta stavka bila visoka kao što je doduše i za iduću godinu, s obzirom da je takav sustav da se moraju planirati sve kapitalne pomoći, odnosno sve prijave naših projekata na davatelje te kapitalne pomoći tako da je to sve bilo u planu. Neke stvari znači nismo dobili, nije prošla prijava, neke stvari su se jednostavno prolongirale u iduću godinu, zato se ova godina smanjila, to mogu reći detalje kasnije. Znači, 90% skoro smanjenja od tih 10.000.000,00 se odnosi na kapitalne pomoći. Od ostalih prihoda na više smo korigirali prihode od poreza prije svega zato što su smanjeni povrati, povrati poreza koji po godišnjim prijavama, mi smo prije imali 1.500.000,00, 1.300.000,00 kn otprilike je bilo tih povrata, i povećali smo porez na imovinu s obzirom da je procjena da će još to do konca godine se izvršiti, i prihodi posebne namjene smo isto nešto povećali s obzirom da tu imamo ove godine značajnije prihode od Hrvatskih voda za vršenje usluge naplate od građana za naknadu za uređenje voda, to svi uglavnom dobivate te uplatnice. I drugo su tu još neka smanjenja, korekcije prema nekim procjenama kako će se ostvarenje izvršiti. Isto tako na rashodnoj strani najveći dio koji je u korelaciji sa prihodnom stranom je smanjenje tih kapitalnih pomoći na određenim projektima, s tim da je u stvari najveća stavka, nekakvih više od 7.000.000,00 kn smanjena stavka poduzetnički inkubator, ali ne zato što bi se tu nešto dogodilo, smanjilo, itd., nego zato jednostavno što se više ove godine neće ništa tu realizirati. Inače taj projekt je odobren, dobiven, ugovor je potpisan, međutim jednostavna takva dinamika je projekta da se neće ništa u rashodnom smislu, niti u prihodnom događati, sada je u postupku javna nabava za izradu izvedbenog projekta, to mora biti zato što je u postupku javna nabava, dok sve drugo će se realizirati iduće godine, tako da to je najveća stavka koju sam htio obrazložiti, ovo sve drugo su neke sitne stavke, ima ih dosta, koje si možete kasnije u raspravi eventualno pojasniti.

Gradsko vijeće je sa15 glasova za i jednim suzdržanim glasom prihvatilo prijedlog Predsjednika Gradskog vijeća da se održi objedinjena rasprava po svim podtočkama predmetne točke.

g. Krešimir Golubić – imam pitanje za g. Maršića što se tiče točke Izmjene i dopune programa građenja objekata i uređaja komunalne infrastrukture, recimo zašto ta evidencija, ta tablica nije kao i ove sve ostale tablice, znači planirano-izvršeno i ona razlika, zašto su samo promijenjene apsolutne brojke tako da se ne može dobiti uvid koji su bili ti prošli planirani iznosi.

g. Milivoj Maršić – prihvaćam da je primjedba možda i na mjestu, međutim to smo eto zbog i prijašnjih godina je tako to bilo, ali prihvaćam da je to možda problem, ali problem kod toga postoji zato što se neke stavke dodaju, neke stavke se izbacuju tako da je onda teško to baš pratiti, ali slažem se da je to možda zbog kratkoće vremena nismo jednostavno to stigli na taj način prikazati jer u stvari stari program je stavljen van snage, on više ne postoji, a novi se usvaja kao takav, tako da i to u stvari nije toliko, jedino što se može možda lakše usporediti, međutim eto neke stavke su nove, neke su izbačene, tako da drugi put ćemo to pripremiti, slažem se.

Predsjednik Gradskog vijeća – prihvatiti ćemo kao inicijativu i sugestiju znači za ubuduće.

g. Stjepan Klak – evo ja bih rekao da Rebalansom Proračuna se smanjuje Proračun za 10.500.000,00 kn, to znači da Proračun nije dobro planiran, da je to 12.5% što je jako puno, da su se stekli uvjeti da se taj Rebalans radi znatno ranije ne sada, i da se bolje planira i sa rokom ranije. Ono što je, može se populistički napuhati proračun pa onda nemamo realizaciju onda imamo opravdanje eto nismo nešto realizirali, ovo je stvarno, 10.500.000,00 kuna je nedopustivo da toliko, to doista rijetko gdje možete vidjeti da si takva odstupanja 12%, inače rebalansi bi morali biti do 1% maksimalno, ali nikako ne iznad. To je pravilo nekakvo, jel'. Izmjene i dopune Programa građenja objekata i uređenja komunalne infrastrukture za 2017. godinu, imam tu primjedbe. S obzirom da smo mi, ovdje su navedeni projekti i navedena su financijska sredstva. Ne zna se što je ovdje realizirano, što nije. Pretpostavljam, dat ću vam primjer, pretpostavka je da je recimo planinarski dom u Graberskom Brdu realiziran sa 130.000,00 kn koliko ovdje piše, ali međutim ovdje stoji i cifra od Trg u Posavskim Bregima 3.495.000,00 kn. Znači imamo ovdje i izvršenje, ali i ne izvršenje ili mi moramo to sve znati na terenu šta to je. Znači ukupno imamo nekakvu cifru 36.000.000,00 kn što bi rekli da su to izvedeni projekti 2017., barem tako naslov govori, no to sve nije točno. Ako se radi rebalans komunalne infrastrukture onda se mora napraviti ono što je izvedeno rebalansom u toj godini i koliko je potrošeno. Ne možemo navesti cifre koje nisu trošene i projekte koji nisu ni kuna potrošeni, ako je 0 onda je 0. Ovdje ima neki projekti koji su 0, onda je i Trg u Bregima je isto 0, a ne 3.5 milijuna kuna.

g. Milivoj Maršić – vrlo kratko što se tiče tog trga na Bregima, ima još možda koji takav projekt koji je prijavljen, ne znam sad više točno, mislim da je to Ministarstvu poljoprivrede, mjera 7.4. i čekamo odgovor. Kada će taj odgovor doći, mi smo radili to negdje na bazi 30.11., mogao je doći u 12. mjesecu, mogao je sada ovih dana doći i ako toga nema u Proračunu mi smo u problemima. Prema tome to je unutra, prebacuje se u iduću godinu. Zašto je to tako da mi ne znamo informaciju o tome da li je ili nije, da ga izbacimo iz Proračuna nastaje problem. Ono što smo dobili, a znamo da ove godine neće biti, kao inkubator, to smo maknuli, a ove stvari koje se prijave, koje čekamo rezultate, to jednostavno mora ostati unutra jer to je uvjet da se prijava pozitivno riješi.

Predsjednik Gradskog vijeća – apsolutno, zato je u Programu građenja ostalo iako ne znamo za realizaciju.

g. Pero Vržogić – imam primjedbu na dvije stvari, jedna je ta što mi nije bilo drago kad sam dobio materijale i vidio sam da je rebalans i proračun na istoj sjednici. Bio bi vrlo sretan da je rebalans bio znatno ranije, ne znatno, ali barem mjesec, dvadeset dana ranije, a da je proračun također nešto možda malo, da smo ga već predložili i odglasali, jer tu je doista obim materijala i iziskuje dosta vremena za praćenje tako da je vrlo teško, mi pogotovo koji smo u radnom odnosu, nismo profesionalni političari i nije nam to struka, nismo imali dovoljno vremena za proučiti sve to. Druga stvar je, osim ovog svega što je izneseno, naravno da su stavke, upravo u ovom dijelu o kojem je rečeno, to je evidentno da je negdje oko 10.000.000,00 kn rebalansom manje utrošeno sredstava, međutim vidim da je za 260.000,00 kn povećani rashodi za zaposlene. Jedno, da ne kažem političko pitanje, od svega toga nisu uspjeli projekti, neki nije dobiven novac, oni su aplicirali sve je to u redu, međutim rashodi za zaposlene u ovoj godini predviđeni su manje, na kraju su ispali više. To je pitanje.

Prije pristupanja glasovanju utvrđeno je da je na sjednici Gradskog vijeća prisutno 16 vijećnika.

Provedenim glasovanjem konstatirano je da je su sa 11 glasova za i 5 suzdržanih glasova usvojeni slijedeći akti

1. **ODLUKA**

**o III. izmjenama i dopunama Proračuna Grada Ivanić-Grada za 2017. godinu**

1. **III. Izmjene i dopune Plana razvojnih programa za 2017. godinu**
2. **II. izmjene i dopune Programa socijalnih potreba Grada Ivanić-Grada za 2017. godinu**
3. **III. Izmjene i dopune Programa javnih potreba u kulturi na području Grada Ivanić-Grada u 2017. godini**
4. **II. Izmjene i dopune Programa javnih potreba u području predškolskog odgoja i obrazovanja, te skrbi djece rane i predškolske dobi Grada Ivanić-Grada za 2017. godinu**
5. **II. Izmjene i dopune Programa javnih potreba u sportu na području Grada Ivanić-Grada za 2017. godinu**
6. **II. Izmjene i dopune Odluke o raspodjeli sredstava za poslove vatrogastva Grada Ivanić-Grada za 2017. godinu**
7. **I. izmjene i dopune Programa javnih potreba u provedbi programa udruga civilnog društva Grada Ivanić-Grada u 2017.**
8. **II. Izmjena i dopuna Programa održavanja komunalne infrastrukture za 2017. godinu**
9. **III. izmjena i dopuna Programa**

**građenja objekata i uređaja komunalne infrastrukture za 2017. godinu,**

Akti prileže zapisniku i čine njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima dostavljeni u materijalima za sjednicu Gradskog vijeća.

1. **TOČKA**

Gradonačelnik – rekao bi da uz dobru tradiciju od prošli puta ćemo probati ono najvažnije istaknuti kroz jednu kratku prezentaciju i nakon toga ćemo kroz raspravu eventualno dati pojašnjenja. Plan Proračuna za iduću godinu iznosi 100.329.900,00 kn. Vrsta prihoda ovdje je izdvojena na 4 osnove, to su prihodi od poslovanje, prihodi od prodaje nefinancijske imovine, primici od zaduživanja, ukupni primici. Vidimo da najviši su prihodi poslovanja 92,33% Proračuna. Vrste prihoda po poslovanjima, tekuće i kapitalne pomoći 37.615.000,00, prihodi od poreza 24.700.00,00 kn, komunalna naknada 10.000.000,00 kn, rudna renta 9.277.000,00 kn, komunalni doprinos 2.500.000,00 kn, ostali prihodi i vlastiti prihodi samih proračunskih korisnika. Kada govorimo o onome što traži pojašnjenja u smislu prihoda, to su kapitalne investicije koje možda nisu dobro objašnjene, nisu vidljive iz tablice, to je dvorana u Posavskim Bregima, školska sportska dvorana u kojoj sudjelujemo 50% Grad Ivanić-Grad i 50% Zagrebačka županija, također šetnica uz rijeku Lonju, znači II faza je momentalno u tijeku, ukupna investicija 2.300.000,00 kn od Hrvatskih voda i ostali manji dio iz proračunskih sredstava Grada Ivanić-Grada. Također uređenje reciklažnog dvorišta na području Tarnog, znači odlagalište Ivakopovo 80% sufinanciranje Fonda, također nabava novih kamiona smećara, kante, kante za bio otpad po novom Zakonu, ukupno 65% investicije sufinancirano te provođenje određenih akcija po školama koje će biti provedeno, znači kapitalna pomoć očekivana od Fonda za zaštitu okoliša od 2.645.000,00 kn, Također nastavak uređenja stare industrijske zone, radi se o zoni UPU 3, već je prijavljena izgradnja nove prometnice ili nove ceste, iznos investicije je 3.150.000,00 kn ukupno od čega planiramo dobiti 2.050.000,00 kn iz fondova EU. Također tu je unutra i program Croatian makers plus, znači program kojim financiramo obrazovanje darovite djece, povučeni su novi iz fondova EU, ukupni iznos je 880.000,00 kn. Također tu je poduzetnički inkubator, znači kapitalna pomoć koja se očekuje 8.310.000,00 kn, znači prošli smo na natječaju Ministarstva gospodarstva i očekujemo realizaciju u idućoj godini. Kada govorimo o vlastitim prihodima tu su navedeni vlastiti prihodi, znači prihodi proračunskih korisnika, pobrojani su proračunski korisnici, to su Dječji vrtić, Javna vatrogasna postrojba, Pučko otvoreno učilište, Gradska knjižnica i Muzej, znači ukupni vlastiti prihodi proračunskih korisnika iznose 6.327.600,00 kn. Kada govorimo o prodaji od nefinancijske imovine, znači to su prihodi od prodaje poljoprivrednog zemljišta, prihodi od prodaje građevinskog zemljišta, prihodi od prodaje ostalih stambenih objekata, ukupno je planirano 1.700.000,00 kn, tu imamo značajno smanjenje i od poljoprivrednog zemljišta gdje imamo velikih problema, također znači i Zona UPU-6 je, rekao bih, rasprodana gotovo 80'% i očekujemo manje prihode u odnosu na prijašnje godine. Što se tiče zaduženja u idućoj godini to je kredit od 6.000.000,00 kn za sportsku dvoranu u Posavskim Bregima, to je ono što ste već i vidjeli, što ste i donesli, 2,5% kamata, rok otplate 10 godina, dospijeće 1. rate sa 31.03.2020. Kada govorimo o rashodima oni su identični prihodovnoj strani. Rashodi prema funkciji klasifikacije, pobrojali smo ih, oni se jasno vide u vašim materijalima zajedno sa iznosima, ukupno iznose 100.329.900,00 kn. Kada govorimo o Proračunu po Upravnim odjelima vidimo nekakvu usporedbu 2017. i 2018., Upravni odjel za lokalnu samoupravu, upravno pravne poslove 39.077.400,00, a Upravni odjel za financije 61.252.500,00 u 2018. godini. Proračunski korisnici ukupno 28.167.400,00 to su Dječji vrtić, JVP, POU, Gradska knjižnica, Gradski muzej i Gradska uprava, u vašim materijalima su navedeni i iznosi. Također imamo i ostale korisnike Proračuna, to su pobrojani zdravstvo, socijalna zaštita, sport, rekreacija, obrazovanje, turizam, zaštita od požara, razvoj civilnog društva, promicanje kulture, projekti sufinancirani iz EU fondova, ukupno 9. 910.000,00 kn. Od proračunskih korisnika kada ih skeniramo svakoga za sebe, Dječji vrtić ukupno 6.969.800,00 iz gradskog proračuna, 2.286.600,00 vlastitih prihoda. Kad govorimo o Vatrogasnoj postrojbi Grada Ivanić-Grada znači ukupno iz državnog proračuna 3.200.000,00 kn, iz gradskog proračuna 1.959.000,00 kn, te vlastiti izvor 2.250.000,00 kn. Kad govorimo o Pučkom otvorenom učilištu iz Proračuna 1.500.000,00 kn, vlastiti izvor1.375.000,00 kn. Gradska knjižnica uz Proračuna 759.800,00 kn, vlastiti izvor 358.000,00 kn. Gradski Muzej iz Proračuna 606.000,00, vlastiti izvor 58.000,00 kn. Upravni odjel vezano za zdravstvo i socijalnu zaštitu ukupno se izdvaja 3.350.000,00 kn, nabrojana su vam najznačajniji programi koji se financiraju iz toga, znači socijalni programi u obrazovanju, programi socijalno ugroženih osoba, Gradsko društvo Crvenog križa, logoped i programi preventivne zaštite, znači u odnosu na Proračun iz 2017. tu je povećanje od 105.000,00 kn. Kad govorimo o stipendijama, njih smo povećali u idućoj godini i to stipendije su povećane sa 200.000,00 na 225.000,00 kn, učeničke sa 300,00 na 500,00 kn što je 66% mjesečno povećanje, studentske stipendije smo povećali sa 800,00 na 1.000,00 kn mjesečno što je povećanje od 25% i ono što već znate da kriterij dodjele stipendija, imali smo danas točku dnevnog reda, ostaju isti kao što su i bili u planu. Kad govorimo o sportu u 2018. godini povećali smo ukupan iznos za sport u iznosu od 140.000,00 kn, redovna djelatnost Gradske zajednice sportskih udruga 1.550.000,00 kn, redovna djelatnost sporta od posebnog interesa 890.000,00 kn, ukupno to iznosi u idućoj godini 2.440.000,00 kn. Kad govorimo o obrazovanju povećanje ukupnog izdvajanja u 2018. u odnosu na 2017. je 200.000,00 kn, obuhvaća predškolsko obrazovanje, osnovno obrazovanje, srednjoškolsko obrazovanje, te visoko obrazovanje kao nova stavka Proračuna vezano uz Visoku školu. Kad govorimo o poticanju i razvoju turizma tu je isto došlo do povećanja u iznosu od 310.000,00 kuna, rad Turističkog ureda 880.000,00 kn, turističke i ostale manifestacije i ukupno je to 925.000,00 kn u 2018. godini. Kada govorimo o kulturi ona je ostala na istoj razini, znači u iznosu od 440.000,00 kn, tu su naravno i vjerske zajednice u tom gabaritu. Kada govorimo o drugom Upravnom odjelu, znači odjelu za financije, gospodarstvo, komunalno gospodarstvo i prostorno planiranje ovo su stavke po kojima je raspodijeljen 61.252.500,00 kn, znači izgradnja poslovnih objekata 20.860.000,00 kn, izgradnja komunalne infrastrukture 16.351.000,00 kn, održavanje komunalne infrastrukture 11.140.000,00 kn, projekti prijavljeni na sufinanciranje iz fondova EU, to su oni koji su prijavljeni, a još nisu dobili zeleno svijetlo, to je 5.591.500,00 kn, javna uprava i administracija 4.150.000,00 kn, te jačanje gospodarstva, kapitalne pomoći trgovačkim društvima 3.160.000,00 kn. Otplata kredita planirana u idućoj godini je 3.400.000,00 kn, pod održavanje tu smo stavili par slika, tu je i javna rasvjeta kao najznačajniji projekt s kojim smo se danas i upoznali, a također je i u planu da krenemo aktivnije sa uređenjem novoga gradskoga groblja. Znači izmjena LED rasvjete, imali ste priliku o tome ćuti danas. Projekt koji je ispred nas također je projekt kojega vodi Vodovod i odvodnja Zagrebačke županije, to je aglomeracija Ivanić-Grad, očekujemo da će se u idućoj godini raspisati natječaj vezano za izgradnju pročistača i početak aplikacije cijeloga toga programa. Od nekakvih razvojnih programa u idućoj godini najznačajnija je završetak investicije dvorane uz školu u Posavskim Bregima u iznosu od 12.000.000,00 kn, poduzetnički inkubator u iznosu 8.310.000,00 kn. Nadamo se iskreno nakon razgovora sa Ministarstvom socijalne skrbi da će se nešto desiti i sa zgradom Crvenog križa gdje smo ostavili u Proračunu 350.000,00 kn, te smatramo projektiranje školske sportske dvorane u Graberju Ivanićkom također značajnu investiciju i u tom sektoru. Već spomenuti poduzetnički inkubator u Zoni gdje očekujemo početak radova u idućoj godini, sportska dvorana Posavski Bregi momentalno je u fazi izgradnje. Kada govorio o razvoju komunalne infrastrukture, stavka koju ste vidjeli od 16.351.000,00 je raspodijeljena sada na stavke, znači nogostup i kanalizacija u Šumećanima II faza, zatim prometnica u poduzetničkoj zoni UPU-3, zatim projekti gospodarenja otpadom, šetnica uz rijeku Lonju, rekonstrukcija Matoševe i Šarampovske ulice, obnova mostova, znači zadnji most, uređenje sportskog parka na Zelenjaku, izgradnja parkirališta, te popravak ostalih sitnih radova na plinovodima i kanalizacijama, izgradnja trafostanica koje su nam nužne i u Zoni UPU-3 i Zoni UPU-6, te glavni projekt i projektiranje rekonstrukcija Hercegovačke ulice i Ulice Stjepana Gregorka na Lonji. Šumećani nastavak, projekti gospodarenja otpadom, izgradnja komunalne infrastrukture uz šetnicu na Lonji, uređenje cijele te ulice. Kada govorimo o projektima koji su sada momentalno već prijavljeni na fondove, a nemamo odgovore da li smo prošli ili nismo, a i dalje su u Proračunu to je trg u Posavskim Bregima, zatim veliko dječje igralište u Graberju Ivanićkom, također tehnološki park Petica, Graberje Ivanićko, projektiranje nogostupa Dubrovčak Lijevi, Trebovec, također i Breška Greda, Breška Zelina, program LIFE Living Streets 120.000,00 kn, te nogostup i odvodnja projektiranje Tarno-Opatinec-Lepšić-Jalševec. To bi bilo ono što smo izdvojili kao najvažnije i slikovito što se može opisati.

Gradsko vijeće jednoglasno je usvojilo prijedlog predsjednika Gradskog vijeća o održavanju objedinjene rasprave po svim podtočkama predmetne točke.

g. Pero Vržogić – zahvaljujem na danoj riječi, želim dati ovom mojom raspravom, diskusijom doprinos ovom Proračunu, međutim ja odmah na početku moram reći da nisam zadovoljan sa ovakvim Proračunom. Uvijek kada se govori o Proračunu, onda se govori je li on razvojan ili je on stacionaran, da li je to samo proračun koji eto na neki način, neću reći fasadira ili 'ajmo reći služi da bi se u nekim dijelovima grada ugodnije živjelo, međutim što je sa novim vrijednostima. Da li se svim ovim projektima, ne svim, nego da li se i jednim projektom može reći da će on u budućnosti stvoriti novu vrijednost. Kada govorimo o proračunu naravno da tu podrazumijevamo prije svega prometnu infrastrukturu, zatim apsolutno za razvoj grada vrlo bitnu komunalnu infrastrukturu i naravno na prvom mjestu kao pokretač razvoja gospodarstvo, a tu prije svega mislim na obrt, poduzetništvo, poljoprivredu. Mislim da u ovoj prezentaciji jako malo riječi je rečeno, ono jedino što moram priznati da mi se sviđa to je sanacija smetlišta Tarno i nadam se da će to ići dobrim putem i nadam se da Grad ma dobru inicijativu i namjeru da se doista konačno, da ne kažem ta rana, sanira ili da se sukcesivno ili postupno sanira kako bi doista ljudi žitelji tog područja mogli normalno živjeti jer su doista tamo već uvjeti za život neizdrživi. Krenuo bih, ako mi dozvolite, prije svega eno vidio sam rekonstrukcija ulica, dakle tiče se naših građana i ugodnog življenja, rekonstrukcija ulice Šarampovske, zatim Cvjetne, A.G. Matoša, međutim skrenuo bih pažnju na daleko teži problem je na području Žeravinca, dakle istom tom Gornjem Šarampovu, gdje se nalazi sportska dvorana, nalazi se naselje Žeravinec, zgrade, asfalti između stambenih zgrada je u potpunosti uništen, s udarnim rupama, govori se dakle to što sam rekao o rekonstrukciji Matoševe, Cvjetne, Šarampovskoj, međutim Ljudevita Gaja, Milke Trnine, zatim Žeravinec, Kloštranska, te Zvonarevo su u potpunosti uništene. Primjerice ulica Žeravinec, nije se uložilo više od 30 godina niti lipe. Nema kanalizacije, loši asfalt koji je nešto zakrpan, međutim definitivno vrlo loše. Ne samo da je u pitanju standard življenja građana već je u pitanju i sam potok., kanal Žeravinec, a ako opišem kakvo je tamo stanje mislim da će se svatko zgroziti, neugodan miris, spojevi fekalnih masa urina, tamo se živi u totalnoj neciviliziranoj okolini. Mislim da tu treba i dovesti inspekciju kao i vodopravnog inspektora i ukazati vlasti Grada da hitno, vrlo hitno pokrene samo za te ulice posebno po prioritetnom postupku izgradnju komunalne infrastrukture. Tu je definitivno izvor zaraze, jer kad ona jednom krene biti ćemo svi u novinama, iako je samo pet do deset minuta hoda do centra grada. Znate da se tu nalazi sportska dvorana, tu se nalazi škola Stjepana Basaričeka i mislim da je ova inicijativa veoma dobra, a složit će se sa mnom sasvim sigurno i vijećnici koji ovdje sjede, a žive upravo na tom Žeravincu. Razvoj grada ja vidim u jednom sasvim drugačijem obliku, a to je prije svega on ovisi o razvoju mikro malih i srednjih poduzeća koje trebaju biti glavni pokretače ekonomskog razvoja iz područja novih tehnologija, te razvoj mikro poduzeća u sektorima kreativnih djelatnosti prije svega turizma i tradicionalnih obrta koji jesu karakteristika za naš grad. Razvoj OPG-a u području pametne poljoprivredne proizvodnje te agroturizma također kao jedan od pokretača ekonomskog razvoja grada, i pitao bih, u ovom izlaganju jeste li pozvali na zajednički sastanak naše OPG-ovce, obrtnike koji surađuju sa Agrokorom. Svi znamo da je Agrokor u situaciji u kakvoj se nalazi, međutim naravno da su naši OPG-ovci i ostali privrednici, obrtnici definitivno vezani za tu tvrtku. Grad treba poticati udruživanje poljoprivrednih proizvođača s ciljem stvaranja konkurentnih i tržišno orijentiranih poljoprivrednih gospodarstava usmjerenih na međunarodno tržište. U tom kontekstu Grad treba sudjelovati svojim kapitalom u investicijama u izgradnji odgovarajuće infrastrukture, a to su hladnjače, skladišta, odnosno u projekte razvoja agrarne infrastrukture kojih će se kandidirati za sufinanciranje iz fonda ruralnog razvoja EU. Za financijsko poticanje poduzetništva te unapređivanje poduzetničke kulture i poduzetničke klime Grad treba formirati poseban razvojni fond koji će se financirati iz gradskog proračuna, fondova regionalnog i ruralnog razvoja EU, te komercijalnih financijskih izvora. Blizina Zagreba je svakako naša izuzetna prednost na koji se očito u ovom trenutku ovim proračunom i ne računa. Vidim da je u razvojnim projektima predviđeno vjerojatno za studiju korištenja geotermalne vode 250.000,00 kn, a vjerojatno se radi o elaboratu za primjenu geotermalne vode. Jako se veselim tome jer definitivno to otvara jednu novu dimenziju obnovljivih izvora energije za naš Grad i mislim da tu, kao što sam i na prethodnim sjednicama obrazlagao o razvoju i korištenju geotermalnih voda, je svakako naša budućnost. I to je neupitno. Zatim, ono što sam također govorio o razvoju desne strane rijeke Lonje, također ne vidim taj projekt da se pokušava jer se također može vrlo lako i jednostavno ako je projekt prema feasibility studiji isplativ može aplicirati na fondove EU, a radi se o Aqua parku. Zatim, a naravno da bi tu i gospodina Cuvaja pitao, kada sam zadnji puta govorio o aglomeraciji, neka mi samo odgovori ovdje, izađe za ovu govornicu, jesmo li mi zatočenici upravo to što smo ušli u regionalnu tvrtku Vodovoda i odvodnje i ne možemo rekonstruirati niti jednu ulicu zato što čekamo da regionalna tvrtka Vodovod i odvodnja pokrenu izgradnju kanalizacije, to jest aglomeracije, a onda tek možemo krenuti u rekonstrukciju određenih ulica. Neka dođe tu za ovu govornicu pa neka kaže da li se može rekonstrukcija ulice izvesti ako nije započeta izgradnja aglomeracije. Zatim, želim podsjetiti također, upravo iz malo prije rečenog, a to je razvoj desne strane rijeke Lonje, a to je razvoj ponude zdravstvenih usluga i zdravstvenog turizma. Razvoj ponude dakle u zdravstvenim, jedan također od pokretača ekonomskog razvoja grada i to se sasvim sigurno ne smije ispustiti iz vida. I dalje, da ne duljim, komunalni razvoj jedan od pretpostavki ukupnog ekonomskog razvoja. Grad će u narednim godinama prioritetno trebati ulagati u urbanizaciju i uvođenje suvremene komunalne infrastrukture, te pokušati ulagati u energetsko osamostaljivanje ulaganjem u vlastitu bio utemeljenu energiju. Suvremeni gradovi zahtijevaju suvremenu fizičku elektronsku povezanost, u tome smislu svakako je prioritet unapređivanja fizičkog povezivanja Grada s Gradom Zagrebom, dakle željeznica i međunarodnom zračnom lukom. I na kraju, htio bih reći što kažete na prometnu infrastrukturu povezivanja Ivanić-Grada preko Posavskih Brega, Dubrovčaka, razgovarati danas o mostu Dubrovčak Lijevi i Desni naravno da je to u interesu Grada i naravno da se tiče i povezivanja Sisačke i Zagrebačke županije i zatim prema Velikoj Gorici skratiti ovaj put, koji nas košta i cestarina autoceste, i razmišljati jer klicu koju posijemo danas svakako ćemo žeti u budućnosti, a to je ta povezanost.

g. Krešimir Golubić – htio bi pohvaliti, prije riječi, na ovome ilustriranom prikazu Proračuna i znači pojednostavljivanju Proračuna da bude svakom razumljiv. Imam samo dva pitanja za predlagatelja, za izvjestitelja g. Maršića, zanima me gospodine Maršić planira se prihodi od poreza da budu jednaki u ovoj godini 2018. kao što su bili i prošle godine, i 2019. budu isti, a ako znamo da se na razini države, na razini Županije povećavaju prihodi proračuna od poreza na dohodak i poreza na dobit, zanima me zašto niste, ako se povećava barem 5%, zašto niste barem taj 1% ugradili u ovaj Proračun. Drugo pitanje je da li ste koristili mogućnost usporedbe proračuna lokalnih jedinica među gradovima EU, npr. gradovi veličine Ivanić-Grada da vidite, da se prikupe nova iskustva, nova saznanja u razmjeni proračuna recimo između Grada Ivanić-Grada i nekog grada u Austriji i Njemačkoj, da se vidi neko novo iskustvo, neko novo saznanje. I završno pitanje, jedna opservacija, znači šta se tiče iznosa nekih projekata točno se vidi, primjerice projekt sportske dvorane u Posavskim Bregima, znači točno se vidi koji projekti su ovdje znači pedantni i primjereno planirani, organizirani, strukturirani od strane Grada Ivanić-Grada gdje se gleda na iznose, na realne troškove, a koji projekti su, ne bih rekao nametnuti, nego uvjetovani, recimo od Zagrebačke županije šta se tiče cijene te dvorane u Posavskim Bregima, samo kao opservacija, recimo to opterećuje Proračun Grada Ivanić-Grada idućih sigurno deset godina, a samo taj projekt prema nekom izračunu je trebao biti puno manji, ali Županija je uvjetovala taj iznos koji je, znači to opterećuje recimo Grad Ivanić-Grad, samo taj projekt opterećuje ga recimo samo za kamate dnevno 400,00 kn plus glasnica 2.000,00 kn, znači 2.500,00 kn dnevno Grad mora plaćati za taj projekt. To je znači tjedno oko 15.000,00 kn, godišnje preko pola milijuna kuna. Usporedba, znači ono što se planira u Gradu Ivanić-Gradu je puno primjerenije i svrsishodnije planirano nego ono što je planirano u Zagrebačkoj županiji, a kao će služiti nama ovdje u gradu Ivanić-Gradu.

g. Milivoj Maršić – bila su tri pitanja koliko vidim, s tim da je jedno za mene stvarno, a ova dva djelomično. Znači prvo pitanje zna se za porez, e upravo je problem što se ne zna kako će na godinu porez izgledati. Mi smo očekivali da će biti prihvaćen ove godine Zakon o financiranju lokalne samouprave koji bi bitno promijenio strukturu prihoda. Za očekivat je da bi Grad tu više dobio novaca na raspolaganje tom promjenom Zakona o financiranju lokalne samouprave. Nije još usvojen, dok nije Zakon na snazi mi ne možemo njega uzimati u obzir u nekakvim bilo kakvim planovima i tako dalje. Kada se usvoji, mi imamo već projekcije, to ćemo onda usklađivati, tako da za sada je to, ovo što smo malo porez korigirali to je jednostavno procjena nekakve osnovice porezne, odnosno trendova koji vidimo u porezu svake godine tako da to su sitne neke promjene, očekivanja su da se ostvare u ovoj godini, a naravno kada se donese taj Zakon onda će biti ti dosta drugačije, a to za sada stvarno ne znamo dok ne bude usvojen. Što se tiče drugih pitanja da li smo radili usporedbe sa nekim gradovima u EU, iskreno rečeno nisam to radio, drugo, sam taj posao i nije tehnički, to je više političko pitanje razumijete, znači ako se uspoređuje struktura proračuna, znači za koje namjene troše se sredstva u Uniju, to je pitanje koja sredstva se misle gdje i u koje namjene potrošiti. Što se tiče prihodne strane to su procjene koje znamo, koje se temelje na određenim pokazateljima, da li su to nekakvi zakonski propisi i tako dalje, taj dio nemamo šta uspoređivati s Unijom. Oni su nam zadani, znači prihodi Grada se ostvaruju temeljem nekih zakonskih podloga, osnova, i tako dalje. Što se tiče samog trošenja strukture to je već nešto šta je stvar čisto da li ćemo više ići u društveni standard, da li više u investicije i tako dalje. To je analiza koja je malo dublja i šira, a što se tiče opisa projekata to je isto tako, ono što znamo, što je ugovoreno tu možemo biti precizno, ono što je još u fazi nekakvog plana treba proći javnu nabavu, treba puno stvari koje definiraju cijeli projekt, tek onda možemo imati preciznije podatke da se on preciznije kao takav definira u Proračunu.

g. Tomislav Cuvaj - probat ću odgovoriti koliko god mogu, sada ne kužim zašto bi bili taoci tvrtke Vodoopskrbe i odvodnje Zagrebačke županije koja paralelno vodi minimalno pet projekata vrijednosti 900.000.000,00 kn, znači RVS Zagreb-Istok pokriva cijeli istočni dio Zagrebačke županije, znači konkretno Vrbovec, Zelina, ima područja koja nemaju uopće pitku vodu, koja nemaju kanalizaciju, znači radi se projekt, osim Ivanić-Grada, aglomeracije Dugo Selo-Rugvica koja je već u tijeku apliciranje i odobrena su sredstva, aglomeracija Vrbovca. Znači to je isto jedan grad koji ima, pa mislim 10% izgrađenost komunalne infrastrukture, Zelina ista situacija, znači ta mjesta će sva dobiti adekvatnu infrastrukturu, dobiti će pitku vodu. A što se tiče rekonstrukcije cesta, ja sam za da se rekonstruiraju ceste koje je neophodno rekonstruirati, ali govorimo o nekakvoj ekonomičnosti i racionalnosti, po meni nije baš normalno ići nešto raskapati i slagati ako za to već imamo predviđena sredstva. Znači, iduće godine će se raspisivati natječaj za tu istu aglomeraciju. Takvi su najčešći komentari ljudi – nešto ste sada raskopali, pa će se za tjedan dana opet iskapati. Mislim da treba se malo strpjeti, ako smo čekali recimo 5, 6 godina tu aglomeraciju, mislim da još godina dana da ne bude ovaj svijet propao i onda ćemo svi biti sretni i zadovoljni. Ja se iskreno nadam da ljudi neće biti bijesni na šta će Ivanić ličiti jer znamo da će biti jedno veliko gradilište koje će trajati minimalno tri godine, ali aglomeracija je kompleksna isključivo iz više razloga, jer treba se ukalupiti zajedno sa projektom pruge do Novske, odnosno do Tovarnika, znači s projektom podvožnjaka. Rekao sam na pretprošloj sjednici da jedan od kolektora prolazi između dva stupa nadvožnjaka. To su nekakvi problemi koji su ovako nama laicima jednostavni, ali to na terenu treba moći izbjeći. Imovinsko pravni odnosi, evo zadnju informaciju koju imam je da je ostalo jedno pet čestica. Znači, niti jedna jedinica lokalne samouprave, niti jedan projekt se ne može s tim pohvaliti da ima riješene imovinsko pravne odnose. Znači, kreće aglomeracija Dugo Selo, Rugvica, Vrbovec i nakon toga smo mi na redu. Na zadnjem sastanku bilo je rečeno da će Studija biti završena u četvrtom mjesecu, da očekujemo raspisivanje natječaja negdje u drugom kvartalu 2018. godine.

Predsjednik Gradskog vijeća – možda bih samo nadopunio, znači projekt Šarampovske, Cvijetne nije u sastavu aglomeracije nego je financiran iz sredstava Grada i naše tvrtke Vodoopskrba i odvodnja Zagrebačke županije.

g. Pero Vržogić – gospodine Cuvaj Vi govorite da su projekti završeni do određenog nivoa gotovo 100%. Pa projekti u Ivanić-Gradu što se tiče imovinsko pravnih odnosa bili su riješeni još znatno prije nego što smo ušli u Regionalnu tvrtku Vodovod i odvodnja. Gospodine Cuvaj pa valjda tolko znamo. Nemojte govoriti neistinu, to je broj jedan. Broj dva, ako je riječ o rekonstrukciji Šarampovske, Cvjetne, dapače i to iz Proračuna Grada, međutim zašto ne bi iz Proračuna Grada se rješavalo i ono što ej od vitalnog interesa za, budući da je tu i škola, dakle govorim o Žeravincu, Ljudevita Gaja, Zvonarevu, Žeravincu, također može iz gradskog Proračuna se preusmjeriti sredstva i reći – gledajte, tu su fekalne mase, tu ljudi ne mogu živjeti, tu su udarne rupe. Evo toliko o tome gospodine Cuvaj.

g. Tomislav Cuvaj – da, znači Šarampovska, Cvjetna i A.G.Matoša nije isključivo iz Proračuna nego i iz sredstava Hrvatskih voda i ne obuhvaća ih aglomeracija Ivanić-Grad. U sklopu projekta aglomeracije Ivanić-Grad znači sve prometnice koje budu iskopane i gdje će se napraviti kolektor moraju se vratiti u prvobitno stanje. Zato kažem, možda se bolje strpjeti godinu dana da se to raskopa i da se to iznova asfaltira, ne trošiti novce. A da govorim neistine, mislim da Vi govorite neistine, jer ja sam osobno radio, možete me i snimat, ja sam osobno radio na rješavanju imovinsko pravnih odnosa, znači evo imam i zapisnike sa tih sastanaka s čim sam se mogao evo i pohvaliti da sam ja samostalno radio dok su u drugim jedinicama lokalne samouprave po 5, 6 ljudi radilo takve stvari pa ih nisu riješili.

g. Stjepan Klak - Proračun Grada od 101.000.000,00 je vjerojatno najveći proračun ovog Grada na papiru u povijesti Grada. Po meni ovaj Proračun je napuhan, nerealan, ako govorimo sve to onda možemo reći da je on populistički. Moj pokušaj će biti ovdje odgovoriti zašto je on nerealan, zašto je prenapuhan, zašto je populistički. Realni, stvarni, izvorni proračun ovog Grada je 45.000.000,00 kn, sa nekakvim prihodima poreza, prireza, poreza iz plaća kojeg uplaćuju svi zaposlenici, vi ste digli 2.000.000,00 kn, pa ste ga zaokružili na 24.000.000,00 kn, pa danas po tom proračunu dolazimo negdje do 48-49.000.000,00 kn, a onaj drugi dio do 101.000.000,00 je na staklenim nogama. Znači izvor tih sredstava je, izvor nije proračun Grada, on je proračun drugih, proračun regionalnih ministarstava ili EU. Po tome je taj Proračun, ja bih rekao, na staklenim nogama. Mogli smo vidjeti po Rebalansu Proračuna danas da smo preko 10.500.000,00 kn imali Rebalans Proračuna, znači nije realno, stvarno planirano. Tako će se dogoditi i sa ovim Proračunom samo što nećemo ga rebalansirati 10, nego preko sigurno 25.000.000,00 kn. Dakako da onda će se opet reći – nismo realizirali projekte koji nisu ovisili samo o nama. To dakako nije obrazloženje i nije razlog. Ono što bih također mogao reći je da ovaj Proračun nije gospodarski. Neće ovi projekti koje smo naveli neće zaustaviti mlade da odlaze iz našeg grada put nekih drugih zemalja, put EU, znači projekti ne osiguravaju gospodarski razvoj grada, stvaranje materijalnih dobara, ostanak mladih tamo gdje su se rodili, ne osigurava radna mjesta, ne osigurava projekte koji će to osigurati. Ono što sam danas vidio u Proračunu Grada, a onda ću reći da ne osiguramo ni ravnomjeran razvoj našeg grada. Pokazatelj toga je već ugrađeno u Proračun Grada, odluku koju donosimo iza ove točke, a to je smanjenje financiranja po mjesnim odborima u pola, za pola manje. Ja ću samo navesti primjer, da je ta Odluka donesena na ovom Gradskom vijeću kada je Gradonačelnik Grada bio Boris Kovačić na amandmane HNS-a koje smo i mi podržali kao stranka i danas vi to ulaganje smanjujete za pola. Već je ugrađeno u Proračun iako je točka slijedeća. Ono što sam vidio to je da Proračun za poljoprivredu je preko 1.050.000,00 kn subvencioniranje poljoprivrede, a da zapravo Obiteljska poljoprivredna gospodarstva koja su na ovom prostoru ne dobiju ni kune. Pa gdje je taj program, gdje je to, gdje to završava, tko gradi taj program, gdje je sadržaj toga? Mi nikako ne vidimo nikakve sadržaje, ne znam. Ono što znam, da je intencija vaša pomoć velikih 3-4 koji su došli živjeti na ovaj prostor i koje širokogrudno subvencionirate, a gdje su tu mali. Također ne znamo kakva je naplata zakupa i prodaje državnog poljoprivrednog zemljišta, po Zakonu ta sredstva se moraju direktno implementirati u programe vezane za razvoj poljoprivredne proizvodnje transparentno, jasno, javno, a toga nema. Zbog svega toga i da hoću ja ne bi mogao glasati za ovaj Proračun, sve da hoću ne bih mogao biti ni suzdržan. Mislim da je ovaj Proračun, ponovit ću još jednom, nije realan, nije transparentan, nije sadržajno vidljiv, ne vidi se ništa, to su okviri oni okolni na staklenim nogama koji će se urušiti, a koji ćemo onda na kraju godine vidjeti da ta realizacija ne može i nije i neće biti takva.

Gradonačelnik – zahvaljujem svim vijećnicima koji su se javili za riječ, nešto sam si probao ovdje zapisati pa ću se probati osvrnuti i na sva izlaganja koja su bila, mislim tu prvenstveno gospodina Vržogića, gospodina Golubića i gospodina Klaka. Naravno da kada govorimo o nekakvim političkim osnovama, odnosno političkim našim stavovima strankama gdje se nalazimo apsolutno je za očekivati i da je netko protiv, da je netko za i da netko će imati mišljenje protiv i iznalaziti nekakve razloge zašto je protiv. Netko će znači imati za i iznalaziti razloge zbog čega nešto podržava, a činjenice su ipak činjenice, one su zapravo jasno izražene u ovom Proračunu i smatram da iz vaših izlaganja se s nekim stvarima mogu i složiti. Prvo znači u nekakvom izlaganju evo gospodina Vržogića je navedeno da zapravo nije navedeno, da iz ovih svih projekata i svega što radimo nema nikakve nove vrijednosti i da niti jedan od ovih projekata koje mi radimo zapravo ne stvara nekakvu stvarnu i novu vrijednost. Također, evo tu i gospodin Klak se slaže da on nije gospodarski razvojan, da on ne potiče gospodarstvo, da mi ne potičemo gospodarstvo, da projekti koje radimo zapravo ne potiču gospodarstvo. U ovom Proračunu postoje rekao bih neke stvari, neke osnove koje smo uveli još i prije i koje su financijski zastupljene, a one su znači vezane upravo i uz poticanje malih obrtnika, malih gospodarstvenika, predviđena su sredstva koja su bila i prošle godine i raspisivanje natječaja za pomoć i OPG-ima i malim poduzetnicima koji se na području grada javljaju na te natječaje, sredstva za njih su osigurana, a novost je ili novitet ovoga Proračuna su sredstva koja smo predvidjeli za sufinanciranje kredita i kreditnog zaduženja gospodarstvenika u našem gradu, znači u Proračunu za 2018. godinu biti će predviđena i određena sredstva kojima će se gospodarstvenici koji se kreditno zadužuju jedan dio toga kredita će se financirati i iz gradskog Proračuna. Izgradnja poduzetničkog inkubatora u kojemu će se upravo smjestiti startupovi i male firme, znači ljudi koji kreću u biznis i koji nemaju financijskih sredstava možda da vlastitim sredstvima grade velike hale i objekte sa svom podrškom koju jedan poduzetnički inkubator predstavlja ne znam kako nije nova vrijednost, ne znam kome je to namijenjen takav inkubator ukoliko nije upravo poduzetnicima i našim malim poduzećima. Kada govorimo također o izgradnji infrastrukture u poduzetničkim zonama, znači otvaranje novih cesta u poduzetničkim zonama, dugo godina zapuštenu Zonu UPU 3 otvaramo potpuno novu prometnicu, novu cestu, otvaramo nove mogućnosti znači za kupovinu zemlje i investicije s obzirom da smo gotovo svu zemlju u UPU 6 rasprodali. Kada smo evo kroz razgovore i sa Ministarstvom tražili upravo promjene Zakona o dodjeli državne zemlje u svrhu poduzetničkih zona i kada imamo obećanje da će se iz zakona izbaciti stavka po kojoj, ona klauzula o famoznih 60% znači popunjenosti svih zona na području grada gdje očekujemo da ćemo dobiti još petnaestak hektara državne zemlje u našoj zoni UPU 6 i omogućiti izgradnju novih takovih objekata, a govoriti o tome da li je Ivanić-Grad poduzetnicima dobra klima ili nije, evo i danas ste donesli Odluku o prodaji jedne parcele upravo evo za firmu koja će zaposliti tridesetak ljudi i koja svoj pogon iz Požege seli u Ivanić-Grad radi boljih uvjeta, a da ne kažem da sama cijena zemljišta i svega ostalog u našoj zoni je najpovoljnija od svih u Zagrebačkoj županiji. Danas ste također donesli Odluku o izmjeni kompletne javne rasvjete u gradu Ivanić-Gradu, ja isto ne znam da li je to nova vrijednost ili to nije nova vrijednost. Podržali ste, i drago mi je da jeste, radove koji idu u sanaciju u bloku 6 i sve ono što Ivakop radi gdje je preko 3.000.000,00 kn ćemo uložiti u sanaciju odlagališta, te u cijeli taj projekt zaokružiti oko odlaganja otpada kako bi zadovoljili sve norme. Osnovali smo prije dvije godine našu Razvojnu agenciju IGRA koja besplatno pruža svoje usluge svim poduzetnicima, obrtnicima i poduzećima sa područja Grada Ivanić-Grada, nikome ne naplaćuje niti kunu, tek ukoliko projekt prođe i bude prihvaćen vrši se naplata njihove usluge. Također moram reći da između ostalog ono što se najčešće ovdje javlja kao nekakav problem je pojavljivanje u Proračunu projekata koji moraju biti naznačeni, a nakon toga znači nisu izrealizirani, evo to je i gospodin Klak nekoliko puta rekao i Vi. Naša je obaveza da svi projekti koje imamo gotovu projektnu dokumentaciju, koje planiramo aplicirati i koji su aplicirani ili će biti aplicirani moraju biti u Proračunu. To je jedan novitet koji se prije postojanja fondova, prije povlačenja znači eventualnih sredstava nije pojavljivao. Ukoliko stavka sa planiranim iznosom na koji je procijenjen projekt nije u Proračunu takav projekt se ne može niti prijaviti. Potpuno je normalna tehnička stvar da su svi projekti u Proračunu te također da se na kraju godine rebalansom miču iz Proračuna ukoliko nisu izrealizirani, a Grad Ivanić-Grad, niti ja kao gradonačelnik, niti Gradska uprava nema nikakvu ingerenciju da na bilo koji način utječe na to da li će projekt biti prihvaćen na nekom natječaju ili neće, ali on je tu, on znači postoji, dokumentacija je provedena i mi smo spremni za njegovu aplikaciju i on je naravno zato u Proračunu. Ako se nije izrealizirao on se u rebalansu na kraju godine miče iz samog Proračuna i to mislim da ne bi trebalo više biti nikome problem u nekakvom razumijevanju te situacije. Kad govorimo da je Proračun u idućoj godini prenapuhan, da je on realan negdje oko 48 milijuna smilim da je rekao gospodin Klak, znači izvorni Proračun je negdje, mislim sada na razini Ivanić-Grada negdje oko 54-55.000.000,00 kn i ako dodate 14.000.000,00 kn, znači 6-7.000.000,00 županijskih, 7.000.000,00 gradskih za sportsku dvoranu, ako dodate 8.000.000,00 kn što je prošlo za inkubator, to vam je znači već 22.000.000,00 kn, a ako Fond zaštite okoliša financira sanaciju plohe 6 znači i reciklažno dvorište to su 3.500.000,00 kn, ako Hrvatske vode sufinanciraju Šetnicu znači vi imate već nekakvih najmanje 30.000.000,00 kn sto posto sigurnih sredstava koji će se izrealizirati u idućoj godini. I kad prijavite sve projekte koji su vam ovdje koji su spremni znači za aplikaciju sa svom svojom dokumentacijom, naravno da imate takav Proračun. Da li ćemo mi, ove godine smo znači 10.000.000,00 kn maknuli jer neki projekti nisu prošli, da li Trg u Posavskim Bregima neće biti opet moguće aplicirati jer nije raspisan niti natječaj, ja to ne mogu znati, ali on u Proračunu mora biti i nikakva katastrofa nije maknuti ga iz Proračuna rebalansom ukoliko on nije izvršen. Što se tiče sanacije ovih nekih dijelova na koje ste se Vi gospodine Vržogić ovdje u svojem istupu ste ih nabrojili, ja se slažem sa Vama, te ulice su stvarno u lošem stanju, pogotovo oko zgrade na Žeravincu, onaj dio vezan uz dvoranu, moram reći evo da je tu predviđen novac u Proračunu za projektiranje pješačkog mosta od dvorane pa preko Žeravinca, on je u Proračunu, te da se sanacija pokrova ili asfaltnog sloja u tom dijelu ona je potrebna i ona se financira iz sredstava redovnog održavanja, nije točno pobrojana ulica po ulica. Ovo što je točno pobrojano ulica po ulicu, pobrojane su znači one investicije koje nisu u redovnom održavanju, koje imaju posebne građevinske dozvole, koje zahtijevaju financiranje u ovom slučaju iz dva ili tri izvora, znači samo naselje Siporeks će se financirati iz tri izvora, jedan će biti ukoliko se sredstva odobre, a vjerujem da hoće, jedan dio će ići znači iz Hrvatskih voda direktno, jedan dio će ići iz Vodovoda i odvodnje Zagrebačke županije, a jedan dio će ići iz gradskoga Proračuna. Dobro ste me evo potaknuli gospodine Klak kada ste rekli da ne znate koliki su primici po zakupu i prodaji poljoprivrednog zemljišta, Vi znate isto dobro da smo tu u velikim problemima već dugo, uspjeli smo da tako kažem, ne da smo uspjeli nego su raskinuti neki ugovori u zadnjih mjesec dana. Ukupni dug poljoprivrednika prema Gradu Ivanić-Gradu po tim stavkama iznosi 5.500.000,00 kn sa današnjim danom malo manje od 6.000.000,00 kn. Vi znate kako funkcionira Agencija, da je praktički prodaja zaustavljena i po tim stavkama mi ne očekujemo značajnije prihode i vidjeli ste da je ovdje veliki pad prihoda primjetan, znači da smo ga kao takvoga i planirali i da je tu još i pravno izuzetno teška i zamršena situacija, te da su ti prihodi iz kojih se financira poljoprivreda, a poljoprivreda je u Ivanić-Gradu ima velike površine, da su izuzetno smanjeni, da su izuzetno mali i da me to ne veseli. Također znači, samo raspetljavanje te situacije opet ne ovisi o Gradu, o gradskim službama, mi smo poduzeli sve, stvar je na Državnom odvjetništvu i na državi da izregulira svoje poslovanje. Osobno sam vrlo sretan sa ovakvim Proračunom, smatram da je on gospodarski dobar, da ide u smislu gospodarskog razvoja, da smo zadržali mjere poticanja gospodarstva od prije, da smo uveli neke nove mjere u poticanju gospodarstva, da smo uspjeli povećati izdvajanja i za socijalu, i za zdravstvo i za školstvo, i za sport, da smo neke standarde, od besplatnih udžbenika, cijene vrtića, izdvajanja za prehranu u školama, pa znači evo i ono što je bila tema nekog utjecaja na medicinske probleme koje imamo, neke ambulante i tako dalje, da su svi ostali u Proračunu, da nismo nikakva prava smanjivali i dapače da planiramo i povećanje izdvajanja u tim nekakvim rekao bih općim sektorima. Siguran sam i reći ću ovdje da će se 80% ovoga Proračuna izvršiti gotovo sigurno, 75 do 80% zato što je već danas realno da ti projekti idu, da od onih 25% koji još nisu sigurni, ali moraju biti u Proračunu radi mogućnosti uopće prijave i povlačenja sredstava moraju biti u Proračunu, ja se nadam da će još od toga pola biti prihvaćeno i da će možda to biti jedna, kada gledamo sumarno neto, možda i najbolja realizacija Proračuna. Definitivno se ne mogu složiti sa gospodinom Klakom da je ovo jedan znači populistički Proračun, nerealan i napuhan, ali smatram da to može biti njegovo mišljenje, moje nije moje je da je realan, jedino što sigurno nije nije predizboran.

g. Lovorko Matković – što se tiče ovoga Proračuna kažete da nije razvojni, ako je inkubator, ako su dvorane unutra, ima nekih stvari koje nisu recimo poticajne, recimo kao Šetnica, ali Šetnica je osmislila prostor oko vaše ustanove gospodine Vržogić i svi oni gosti koji će doći u vašu ustanovu osjećat će se ugodnije i imati će gdje bolje uživati, ali recimo kažem taj inkubator, i šta bih rekao, još jednu samo kratku rečenicu, da smo napisali da ovaj Proračun bude 60.000.000,00 kn kakva bi onda bila reakcija. Znači nitko nema nikakve vizije, nitko nema nikakvog smisla da bi privukao nekakav novac. Mene ovo veseli, 40.000.000,00 kn ta uprava mora od nekuda stvoriti, a onda ćemo razgovarati nakon godinu dana koliko su uspjeli.

g. Pero Vržogić – ja se moram osvrnuti, prozvan sam i primjerom je rečeno kako evo oko ustanove gdje ja radim nalazi se Šetnica i to je ugoda za goste i pacijente koji borave u Specijalnoj bolnici Naftalan. Ja nikada nisam, koliko se ja sjećam, govorio ništa protiv Šetnice, ali govorio sam uvijek o prioritetima, tako da što mislite gospodine o čemu sam ja malo prije govorio? Ja sam govorio čak i o razvoju desne obale rijeke Lonje, očito me niste dobro slušali, a tamo sam rekao da trebaju cvasti projekti aqua parka. Samo toliko.

g. Stjepan Klak – evo ugodno smo se složili ja i gradonačelnik kada je rekao da 20-25% Proračuna neće biti realizirano. To je bila moja intencija. Ono što nisam dobio, a to je kolika je naplata zakupa i prodaje državnog poljoprivrednog zemljišta, skraćujete program vezano za poljoprivredu, a koji su u ovom Gradu egzistirali, po mojem koliko sam dugo prisutan nekakvih 15-16 godina, a bili su u prije, znači to u novom Proračunu smanjujete programe vezano za poljoprivredu, sve je prilično, ja bih rekao, netransparentno da mi ne vidimo program, ne vidimo cifre, ne vidimo to javno, ne vidimo programe, a vidimo znači možemo maštati koliko je to sredstava od zakupa i prodaje ostvareno. Rekli ste da je dug 6.000.000,00 kn, a kolika je realizacija?

Predsjednik Gradskog vijeća – samo kratko, digresiju, evo pozivam Vas da dođete u Gradsku upravu, to nisu tajni podaci, da dođete pa ćemo Vam dati točne podatke, to je dostupno, vijećnik ste i imate pravo na to.

g. Stjepan Klak – niz stvari se mogu ja složiti s vama jer znam da Agencija ne radi nikako taj posao i sam sam svjedok tome i na mojim leđima ono što ne mogu izvršiti, no međutim novi Zakon određuje da će lokalna samouprava voditi taj dio posla i ja vjerujem evo da je to jedan malo zahtjevniji posao, izaziva određenu struku, ne površno, ja nikad nisam površno zadovoljan, znači malo detaljnije, ne malo, puno detaljnije i kvalitetnije priču o problemu i problematici, ne kao u prošlim vremenima na žalost.

Prije pristupanja glasovanju utvrđeno je da je na sjednici Gradskog vijeća prisutno 16 vijećnika.

Provedenim glasovanjem konstatirano je da je su sa 12 glasova za, 3 glasa protiv i 1 suzdržanim glasom usvojeni

1. **PRORAČUN**

**Grada Ivanić-Grada za 2018. godinu i projekcije za 2019. i 2020. godinu**

1. **Plana razvojnih programa za razdoblje 2018. - 2020. godinu**
2. **Programa održavanja komunalne infrastrukture za 2018. godinu**
3. **Programa građenja objekata i uređaja komunalne infrastrukture za 2018. godinu**
4. **Programa socijalnih potreba Grada Ivanić-Grada za 2018. godinu**
5. **Programa javnih potreba u sportu na području Grada Ivanić-Grada za 2018. godinu**
6. **Programa javnih potreba u području predškolskog odgoja i i obrazovanja te skrbi o djeci rane i predškolske dobi Grada Ivanić-Grada za 2018.**
7. **Programa javnih potreba u kulturi na području Grada Ivanić-Grada u 2018. godini**

**i) Programa javnih potreba u provedbi programa i projekata udruga civilnog društva Grada Ivanić-Grada u 2018. godini**

**j) Odluke o raspodjeli sredstava za poslove vatrogastva Grada Ivanić-Grada za 2018. godinu**

1. **Programa javnih potreba Grada Ivanić-Grada u tehničkoj kulturi Grada Ivanić-Grada za 2018. godinu**
2. **ODLUKA**

**o izvršavanju Proračuna Grada Ivanić-Grada za 2018. godinu**

Akti prileže zapisniku i čine njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima dostavljeni u materijalima za sjednicu Gradskog vijeća.

1. **TOČKA**

Gđa. Tihana Vuković Počuč – Odluka koja je pred vama je Odluka koja se uvijek donosi u prosincu, a odnosi se na natječaj za prodaju preostalih parcela u poduzetničkoj zoni. Odluka je formalno pravnog karaktera, sadrži u sebi i bitne elemente javnog natječaja pa predlažem da ovu Odluku usvojite jer će tijekom 2018. godine odnosno do prodaje biti na snazi.

Prije pristupanja glasovanju utvrđeno je da je na sjednici Gradskog vijeća prisutno 16 vijećnika.

Provedenim glasovanjem konstatirano je da je jednoglasno sa 16 glasova za usvojena

**O D L U K A**

**o raspisivanju javnog natječaja za prodaju zemljišta u Poduzetničkoj zoni Ivanić-Grad Sjever – Zoni 6 radi izgradnje gospodarskih** **objekata za 2018. Godinu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

g. Milivoj Maršić – Odluka je vrlo kratka pa ću je pročitati, znači mijenja se Članak 4. Koji sada glasi „Sredstva za mjesne odbore raspoređuju se svakom mjesnom odboru prema broju članova Vijeća mjesnog odbora i to u slijedećim iznosima: 3 člana – 5.000,00 kuna, 5 članova – 10.000,00 kuna, 7 članova – 15.000,00 kuna.“ Ostali članci u Odluci se ne mijenjaju. U obrazloženju piše da Proračunom Grada Ivanić-Grada za 2018. godinu su osigurana sredstva za financiranje djelatnosti Vijeća mjesnih odbora u ukupnom iznosu od 21.000,00 kn, i to za mjesne odbore prema broju članova kao što sam sada pročitao. Istovremeno, proračunom se planira nova stavka u ukupnom iznosu od 200.000,00 kn namijenjena za financiranje usluga tekućeg i investicijskog održavanja građevinskih objekata društvenih domova. Time su ukupna proračunska sredstva namijenjena za financiranje programa održavanja po zahtjevima mjesnih odbora ostala nepromijenjena u odnosu na 2017. godinu. Financiranje po mjesnim odborima je puno veće nego što je tih 420.000,00 kn, to morate znati, kada se u nekom mjesnom odboru nešto događa ro nije inicirano od strane vijeća ili je, ali to su ulaganja milijunski iznosi.

g. Stjepan Klak – evo ja sam spomenuo pod proračunom ova je odluka, na žalost, i za koju je moj prijatelj dao inicijativu, iz HNS-a tada, mislim na Krešimira Ceranića, da se podnašaju amandmani na proračun za vrijeme gradonačelnika Borisa Kovačića da se sredstva, da imamo točno određena sredstva odlukom ovog Vijeća koja su iznosila duplo više nego što ova Odluka govori. Danas on vjerojatno bi šutio, kao što bi i Malec šutio da je ovdje jer ne smije ništa reći, ali dobro, to je političko pitanje. Ono što želim reći je da ovom Odlukom smanjujemo za sve mjesne odbore financijska sredstva za pola, a to nam nešto govori. To nam nešto govori da je izvorni proračun Grada Ivanića u krizi, a ne samo po ovome, nego i po onome da je bio problem 100,00 kn dati za umirovljenike. To je drugi problem, nije točka dnevnog reda. Znači vi ovime smanjujete ja bih rekao sredstva za mjesne odbore, time provodite politiku centralizma, ne osigurate ravnomjeran razvoj i evo što je bio primjer da neki mjesni odbori su izvršenje nula ne samo ove, desetke godina. Mislim da je ova Odluka neprimjerena, da smo mi morali ići ka povećanju sredstava za mjesne odbore, a ne smanjenju. Nisu to neka velika sredstva, to su bila ionako mala, ali nekako su činila rad mjesnih odbora puno efikasnija i puno su se osjećali sigurnije iako ta provedba nije bila od strane Grada nikakva i on je jedini krivac što je ta realizacija nikakva i što danas smanjujemo ta sredstva ovdje. Glasat ću protiv ove odluke, smatram da ona ne vodi demokratizaciji i jačanju mjesnih odbora što ste vi u svojem pamfletu tamo imali kada ste prvi puta izašli na lokalne izbore za mjesne odbore – jačat ćemo. Ne, ovime direktno slabimo rad mjesnih odbora.

g. Krešimir Ceranić – već kad me moj prijatelj i kolega prozvao samo da odgovorim, ja uopće ne smatram da su ta sredstva smanjena za 50%, ona možda jesu u tom proračunu i sve, ali ja mislim da se stavlja težište na aktivnost samog rada mjesnih odbora gdje oni svojom aktivnošću i predsjednika i članova mjesnih odbora mogu puno veća sredstva povući iz Grada nego što je tu predviđeno.

g. Stjepan Klak – evo čudnovato je da Krešo Ceranić nije tako mislio onda kada je podnašao amandman kada je bio na vlasti sa Borisom Kovačićem

Predsjednik Gradskog vijeća – navodi potrebu da se ide naprijed u budućnost, a ne u prošla vremena.

Gradonačelnik – ja sam samo dužan znači to jedno objašnjenje, u prijašnjoj raspravi sam se toga dotaknuo, ne mislim ući u nekakve rasprave. Znači, ukupna sredstva koja su predviđena za mjesne odbore ostaju ista kakva su i bila. Mi smo prije desetak dana održali sastanak sa svim predsjednicima mjesnih odbora i donesli jasan zaključak, a jasan zaključak je sljedeći, da je najveća ingerencija kojom se bave mjesni odbori su prvenstveno domovi i infrastruktura koja traži poprilično velika ulaganja, od krovišta, od raznoraznih grijanja, centralnih grijanja, od sanacije prozora, nove stolarije, pa na dalje. Ukupni iznos znači, ukoliko ste vidjeli u proračunu ostaje 440.000,00 kuna koliko je bio i prije. Otvorena je posebna stavka, to je stavka za popravak infrastrukturnih objekata, u koju je sada prebačeno 200.000,00 kn. Gospodin Posilović kao zamjenik gradonačelnika, gospodin Abramović i gospodin Damir dobili su zadatak da naprave popis po svim domovima i po svim objektima infrastrukture po selima koji su veliki i značajni zahvati koje treba obaviti, te će se napraviti lista prioriteta. Znači svi novci će biti i dalje utrošeni u mjesne odbore na sanaciji infrastrukturnih objekata pošto imamo velike zahtjeve za to, a oni novci koji su se znali trošiti na nabavu stolova, stolaca, sitne infrastrukture za koju smo nekakvog zaključka da je većinom već i nabavljena i obavljena i dalje će ostati samo u smanjenom obimu za takove aktivnosti. Ukupno znači za mjesne odbore ostaje isti iznos, smanjuje se onaj iznos za sitne rekao bih radove, za sitne nabavke, a ostaje kompletan iznos za zahvate u komunalnoj infrastrukturi. Dogovor je bio da će se po popisu svih velikih infrastrukturnih radova sakupiti svi predsjednici mjesnih odbora, da će se predložiti prioriteti i da ćemo točno dogovoriti u slijedeće četiri godine koje velike zahvate na kojim infrastrukturnim objektima radimo i oko toga postići, nadam se, dogovor konsenzusom. To je ono što sam se htio osvrnuti da stvarno nismo smanjivali sredstva, a što se tiče realizacije evo potruditi ćemo se svi zajedno da ona bude u idućem razdoblju bolja, pogotovo što se tiče mjesnih odbora koji su manje aktivni

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Provedenim glasovanjem konstatirano je da je sa 13 glasova za, 1 glasom protiv i 1 suzdržanim glasom usvojena

**O D L U K A**

**o izmjeni Odluke o načinu financiranja djelatnosti Vijeća mjesnih odbora na području Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

gđa. Tihana Vuković Počuč – poštovani vijećnici ova Odluka koja je pred vama išla je kao dopuna iz razloga što je posljednje otvaranje ponuda za prodaju nekretnina u poduzetničkoj zoni održano 15. prosinca, dakle dan nakon slanja materijala. Tog datuma pristigle su, do tog datuma do otvaranja ponuda u podne, dvije ponude za najveću nekretninu u poduzetničkoj zoni koja je raspoloživa, površine 11 755 m² sa procijenjenom cijenom od 881.625,00 kuna. Ponude su dostavila dva trgovačka društva, trgovačko društvo Legenda promet d.o.o. i trgovačko društvo Hvaljen budi d.o.o. Oba trgovačka društva dostavila su ponudu na maksimalan iznos, to jest na iznos propisan javnim natječajem od 881.625,00 kuna. Povjerenstvo je na otvaranju ponuda utvrdilo da ponuda trgovačkog društva Hvaljen budi d.o.o. ne udovoljava formalnim uvjetima obzirom ima iskazan porezni dug u svojim poslovnim knjigama pa je stoga donesena Odluka da se kao najpovoljnije odabere trgovačko društvo Legenda promet d.o.o. To trgovačko društvo dostavilo je jedan kvalitetan gospodarski program prema kojemu planira zaposliti 22 ljudi u poduzetničkoj zoni, a bavili bi se proizvodnjom papira za pakiranje duhana. Zbog svojih gospodarskih pokazatelja, a sukladno Odluci o raspolaganju nekretninama u zoni ostvarili su i maksimalan popust od 50 % i onda je Povjerenstvo donijelo Odluku da im se predmetna nekretnina proda za ukupan iznos od 440.812,50 kuna.

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Provedenim glasovanjem konstatirano je da je jednoglasno sa 14 glasova za i 1 suzdržanim glasom usvojena

**ODLUKA**

**o odabiru najpovoljnijeg ponuditelja za kupnju nekretnine u Poduzetničkoj zoni Ivanić-Grad Sjever – Zoni 6**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA- RAZNO**

Predsjednik Gradskog vijeća – svi ste dobili na stol jednu inicijativu koja je vezana uz osnivanje Općinskog suda u Ivanić-Gradu. Naime, postupak izmjene Zakona o područjima i sjedištima sudova je u tijeku, a posljednjom izmjenom tog spomenutog Zakona od 2015. godine Općinski sud u Ivanić-Gradu izgubio je samostalnost i postao je dio Općinskog suda u Velikoj Gorici, te dobili smo smanjen broj sudaca, Državno odvjetništvo je otišlo u Veliku Goricu, praktički sve službe su otišle prema Velikoj Gorici. Ovaj postupak se nastavlja i u sljedećem periodu predloženo je da grad Ivanić-Grad, Kloštar, Križ i evo tu su pobrojani svi ostali prelazi u Općinski sud u Sesvetama. Najveći problem cijele priče Općinskog suda u Sesvetama je da Općinski sud u Sesvetama nema niti ne postoji zgrada u kojoj bi se smjestile ove sve službe, znači nema uopće infrastrukture dok je u isto vrijeme u Općinskom sudu u Ivanić-Gradu koji je vlasništvo Ministarstva pravosuđa i još ima jedna dodatna zgrada ovdje u gradu koja je u vlasništvu Ministarstva pravosuđa praktički bi zjapila prazna iako bi ostao dio te službe koji očito ne bi zadovoljio potrebe stanovnika sa našeg područja, to je oko 27 000, Križ. Kloštar, Ivanić, a da ne govorim o gravitirajućim općinama i gradovima koji bi išli prema gradu Ivanić-Gradu, tu se rješavaju statusna pitanja, tu ima niz predmeta koji se rješavaju, a poskupljuju ljudima, znači građanima našima otežavaju funkcioniranje jer se ide u Veliku Goricu, a u ovom slučaju bi se išlo znači u Sesvete. Ova zgrada našeg Suda renovirana je i obnovljena je sa sredstvima EU koji nalaže da se djelatnost Suda mora obavljati u toj zgradi što je još jedan dodatak cijeloj ovoj inicijativi, pa eto ja predlažem, pročitali ste više-manje svi ovu inicijativu predlažem da ovu inicijativu proslijedimo, odnosno zadužimo Gradonačelnika Ivanić-Grada da nastavi sa ovom inicijativom prema Ministarstvu pravosuđa, odnosno Saboru koji će u konačnici i donijeti ovaj Zakon i pokušamo sjedište Suda u Ivanić-Gradu ponovo dobiti jer nešto slično je uspjela i Kutina. Svi ste potpisali ovaj dokument, odnosno inicijativu, ja vam se na tome zahvaljujem. Pokušat ćemo sve poduzeti da se ova inicijativa dovede do one faze da ponovo imamo Općinski sud u Ivanić-Gradu jer on ovdje postoji od 1956. u ovakvom obliku, a sudovanje u Ivanić-Gradu se proteže još iz 1573. godine, pa ja mislim da sve govori u prilog da bi svoju funkciju Općinski sud u Ivanić-Gradu imao itekako i danas. To je ono što sam želio reći o ovome. Na kraju svim građanima želim u ime Gradskog vijeća i osobno čestitati Božić i sretnu Novu godinu.

Sjednica Gradskog vijeća Grada Ivanić-Grada dovršena je u 18.45 h.

Zapisnik izradila PREDSJEDNIK GRADSKOG VIJEĆA Nikolina Mužević Željko Pongrac, pravnik kriminalist